ΑΠΟΦΑΣΕΙΣ
Αριθμ. 28305
Έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπου-
δών με τίτλο «Ηλεκτρολόγου και Ηλεκτρονικού
Μηχανικού μέσω Έρευνας» (MSc by Research in
Electrical & Electronics Engineering), του Τμήματος Ηλεκτρολόγων και Ηλεκτρονικών Μηχανι-
κών, της Σχολής Μηχανικών του Πανεπιστημίου
Δυτικής Αττικής.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και Άλλες Διατάξεις» (A΄ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α΄ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της
Λειτουργικότητας και της Σύνδεσης των Α.Ε.Ι. με την
Κοινωνία και Λοιπές Διατάξεις» (Α΄ 141) και ιδίως των
άρθρων 79 επ.
4. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
5. Τον ν. 5094/2024 «Ενίσχυση του Δημόσιου Πανεπιστημίου- Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
6. Τον Εσωτερικό Κανονισμό Λειτουργίας του Πανεπιστημίου Δυτικής Αττικής, με τις τροποποιήσεις του
(Β΄ 4621/2020).
7. Τον Πρότυπο Κανονισμό Λειτουργίας των Π.Μ.Σ. του
Πα.Δ.Α.  «Έγκριση Κανονισμού Λειτουργίας των Προγραμμάτων Μεταπτυχιακών Σπουδών του Πανεπιστη-
μίου Δυτικής Αττικής» (B’ 4861/2023).
8. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας, Έρευνας και Θρησκευμάτων, σχετικά με την: «Εφαρμογή των διατάξεων του ν. 4957/2022
“ Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της Ποιότητας, της Λειτουργικότητας και της
Σύνδεσης των Α.Ε.Ι. με την κοινωνία και λοιπές διατάξεις”
για την οργάνωση και λειτουργία προγραμμάτων μεταπτυχιακών σπουδών και λοιπά θέματα».
9. Την υπό στοιχεία 108990/Ζ1/08-09-2022 (Β’ 4899)
απόφαση του Υφυπουργού Παιδείας και Θρησκευμάτων,
σχετικά με την: «Ρύθμιση των θεμάτων σχετικά με τη
διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης».
10. Την υπό στοιχεία 18137/Ζ1/16-02-2023 (Β’ 1079)
κοινή απόφαση των Υπουργών Παιδείας και Θρησκευμάτων  - Επικρατείας, σχετικά με: «Καθορισμός των
προϋποθέσεων και της διαδικασίας οργάνωσης Προγραμμάτων Μεταπτυχιακών Σπουδών με μεθόδους εξ
αποστάσεως Εκπαίδευσης στα Ανώτατα Εκπαιδευτικά
Ιδρύματα (Α.Ε.Ι.).
11. Την υπ’ αρ. 4728/06.06.2018 απόφαση της Διοικούσας Επιτροπής του Πανεπιστημίου Δυτικής Αττικής, με
θέμα: «Ίδρυση Προγράμματος Μεταπτυχιακών Σπουδών
του Τμήματος Ηλεκτρολόγων και Ηλεκτρονικών Μηχανικών του Πανεπιστημίου Δυτικής Αττικής με τίτλο “Ηλε-
κτρικές και Ηλεκτρονικές Επιστήμες μέσω Έρευνας”»
(Β΄ 2694).
12. Την υπ’ αρ. 10349/05.10.2018 απόφαση της Διοικούσας Επιτροπής του Πανεπιστημίου Δυτικής Αττικής,
με θέμα: «Κανονισμός Σπουδών του Π.Μ.Σ. με τίτλο “Ηλεκτρικές και Ηλεκτρονικές Επιστήμες μέσω Έρευνας” του
Τμήματος Ηλεκτρολόγων και Ηλεκτρονικών Μηχανικών
της Σχολής Μηχανικών» (Β’ 4905).
13. Τις υπ’  αρ. 9/21-06-2023 (θέμα 3.2), και 3/
07-02-2024 (θέμα 7.1) αποφάσεις της Συνέλευσης του
Τμήματος Ηλεκτρολόγων και Ηλεκτρονικών Μηχανικών,
της Σχολής Μηχανικών του Πανεπιστημίου Δυτικής Αττικής.
14. Τη σχετική «Μελέτη Σκοπιμότητας και Έκθεση Βιωσιμότητας» της ίδρυσης του Προγράμματος Μεταπτυχια-
κών Σπουδών με τίτλο “Ηλεκτρολόγου και Ηλεκτρονικού
Μηχανικού μέσω Έρευνας” (MSc by Research in Electrical
& Electronics Engineering), του Τμήματος Ηλεκτρολόγων
και Ηλεκτρονικών Μηχανικών, της Σχολής Μηχανικών
του Πανεπιστημίου Δυτικής Αττικής.
15. Τη σχετική «Έκθεση Υλικοτεχνικής Υποδομής» και
«Προϋπολογισμό 5ετίας» της ίδρυσης του Προγράμματος Μεταπτυχιακών Σπουδών με τίτλο «Ηλεκτρολόγου
και Ηλεκτρονικού Μηχανικού μέσω Έρευνας» (MSc by
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
31 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1536
02.04.2025 12:47:54
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
Research in Electrical & Electronics Engineering), του
Τμήματος Ηλεκτρολόγων και Ηλεκτρονικών Μηχανικών,
της Σχολής Μηχανικών του Πανεπιστημίου Δυτικής Αττικής.
16. Τη σχετική Έκθεση Ανάλυσης εξ αποστάσεως εκπαίδευσης της ίδρυσης του Προγράμματος Μεταπτυχια-
κών Σπουδών με τίτλο «Ηλεκτρολόγου και Ηλεκτρονικού
Μηχανικού μέσω Έρευνας» (MSc by Research in Electrical
& Electronics Engineering), του Τμήματος Ηλεκτρολόγων
και Ηλεκτρονικών Μηχανικών, της Σχολής Μηχανικών
του Πανεπιστημίου Δυτικής Αττικής.
17. Την υπ’ αρ. 46969/12-05-2023 (Υ.Ο.Δ.Δ. 454) διαπιστωτική πράξη του Αντιπρύτανη Έρευνας και Δια Βίου
Εκπαίδευσης του Πανεπιστημίου Δυτικής Αττικής, σχετικά με την «Εκλογή Πρύτανη του Πανεπιστημίου Δυτικής
Αττικής».
18. Την υπ’ αρ. 77275/1-09-2023 (Υ.Ο.Δ.Δ. 921) πράξη
του Πρύτανη του Πανεπιστημίου Δυτικής Αττικής σχετικά με τον «Ορισμό Αντιπρυτάνεων, Τομέων Ευθύνης
Αυτών, Κατανομής Αρμοδιοτήτων και Σειράς Αναπλήρωσης του Πρύτανη του Πανεπιστημίου Δυτικής Αττικής»,
καθώς και της υπ’ αρ. 94297/12-10-2023 (Υ.Ο.Δ.Δ. 1141)
τροποποίησης αυτής.
19. Την υπ’  αρ. 124685/22-12-2022 (ΑΔΑ: 66ΥΚ46Μ9ΞΗ-Θ9Ξ) απόφαση του Πρύτανη του Πανεπιστη-
μίου Δυτικής Αττικής σχετικά με τη «Συγκρότηση της
Επιτροπής Μεταπτυχιακών Σπουδών του Πανεπιστημίου Δυτικής Αττικής», καθώς και την υπ’ αρ. 86982/
28-09-2023 (ΑΔΑ: 6ΡΡ846Μ9ΞΗ-ΝΞΦ) απόφαση Ανασυγκρότηση αυτού.
20. Την υπ’ αρ. 80818/12-09-2023 (ΑΔΑ: 9ΖΥΨ46Μ9ΞΗΘΑΔ) πράξη «Συγκρότησης της Συγκλήτου του Πανεπι-
στημίου Δυτικής Αττικής» του Πρύτανη του Πανεπιστημίου Δυτικής Αττικής.
21.
Την
υπ’
αρ.
97386/19-10-2023
(ΑΔΑ:
ΨΛΓΧ46Μ9ΞΗ-Ι07) πράξη «Ανασυγκρότησης της Συγκλήτου του Πανεπιστημίου Δυτικής Αττικής» του Πρύτανη
του Πανεπιστημίου Δυτικής Αττικής.
22. Την υπ’ αρ. 8/22-04-2024 (θέμα 2ο) απόφαση της
Επιτροπής Μεταπτυχιακών Σπουδών.
23. Την υπ’ αρ. 09/25-04-2024 (θέμα 20ο) απόφαση της
Συγκλήτου του Πανεπιστημίου Δυτικής Αττικής.
24. Την υπό στοιχεία QA 97/12-02-2025 απόφαση πιστοποίησης της ΕΘΑΑΕ.
25. Την υπ’ αρ. 48871/16-01-2025 Έκθεση Πιστοποίησης της Επιτροπής Εξωτερικής Αξιολόγησης και Πιστο-
ποίησης του ΠΜΣ «Ηλεκτρολόγου και Ηλεκτρονικού Μηχανικού μέσω Έρευνας» (MSc by Research in Electrical &
Electronics Engineering), του Τμήματος Ηλεκτρολόγων
και Ηλεκτρονικών Μηχανικών, της Σχολής Μηχανικών
του Πανεπιστημίου Δυτικής Αττικής.
26. Την 47η/30-01-2025 συνεδρίαση του Συμβουλίου
Αξιολόγησης και Πιστοποίησης, θέμα 2, «Έγκριση εκθέσεων πιστοποίησης ΠΜΣ-Χορήγηση πιστοποιήσης».
27. Την υπ’ αρ. 6/07-03-2025 (θέμα 9Β) απόφαση της
Συγκλήτου του Πανεπιστημίου Δυτικής Αττικής με θέμα
«Επικύρωση της απόφασης ίδρυσης του ΠΜΣ “Ηλεκτρολόγου και Ηλεκτρονικού Μηχανικού μέσω Έρευνας” (MSc
by Research in Electrical & Electronics Engineering), του
Τμήματος Ηλεκτρολόγων και Ηλεκτρονικών Μηχανικών,
της Σχολής Μηχανικών του Πανεπιστημίου Δυτικής Αττικής», σύμφωνα με την υπό στοιχεία QA 97/12-02-2025
απόφαση πιστοποίησης της ΕΘΑΑΕ».
28. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ.
29. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζει:
Την έγκριση του Εσωτερικού Κανονισμού Λειτουργίας
του Προγράμματος Μεταπτυχιακών Σπουδών με τίτλο
«Ηλεκτρολόγου και Ηλεκτρονικού Μηχανικού μέσω
Έρευνας» (MSc by Research in Electrical & Electronics
Engineering), του Τμήματος Ηλεκτρολόγων και Ηλεκτρονικών Μηχανικών, της Σχολής Μηχανικών του Πα-
νεπιστημίου Δυτικής Αττικής, από το ακαδημαϊκό έτος
2025 - 2026, ως ακολούθως:
Άρθρο 1
ΑΝΤΙΚΕΙΜΕΝΟ - ΣΚΟΠΟΣ - ΜΑΘΗΣΙΑΚΑ
ΑΠΟΤΕΛΕΣΜΑΤΑ - ΤΙΤΛΟΣ ΣΠΟΥΔΩΝ
1.1 Αντικείμενο
Το Πρόγραμμα Μεταπτυχιακών Σπουδών (ΠΜΣ) «Ηλεκτρολόγου και Ηλεκτρονικού Μηχανικού μέσω Έρευ-
νας» προσφέρει μεταπτυχιακές σπουδές μέσω έρευνας
στην επιστήμη του Ηλεκτρολόγου και Ηλεκτρονικού
Μηχανικού (MSc by Research in Electrical & Electronics
Engineering).
1.2 Σκοπός
Το ΠΜΣ έχει σκοπό να δώσει στους Μεταπτυχιακούς
Φοιτητές (ΜΦ) τη δυνατότητα να εμβαθύνουν σε ένα
συγκεκριμένο πεδίο της επιστημονικής περιοχής του
Ηλεκτρολόγου και Ηλεκτρονικού Μηχανικού και να
εμπλακούν άμεσα και ενεργά στην εκπόνηση πρωτότυπης έρευνας στο πεδίο αυτό, υπό την επίβλεψη και
καθοδήγηση μέλους ΔΕΠ, ενισχύοντας παράλληλα το
ερευνητικό προφίλ και την πρωτότυπη ερευνητική παραγωγή του Τμήματος. Η ερευνητική κατεύθυνση του
ΠΜΣ συνδέεται ουσιαστικά αλλά και διαδικαστικά με
τα Πανεπιστημιακά Εργαστήρια εντός του Τμήματος.
Τα Εργαστήρια προκηρύσσουν θέσεις υποψηφίων, συμμετέχουν στην επιλογή των υποψηφίων και παράλληλα
αποτελούν το χώρο φιλοξενίας, καθοδήγησης και υποστήριξης των πρώτων ερευνητικών βημάτων των νέων
ΜΦ, οι οποίοι εντάσσονται εξ αρχής στις ερευνητικές
ομάδες των Εργαστηρίων και λειτουργούν ως οργανικά
μέλη τους καθ’ όλη τη διάρκεια των σπουδών.
Οι ανωτέρω σκοποί καθορίζουν και τα βασικά χαρακτηριστικά του ΠΜΣ, που είναι ο μικρός αριθμός προ-
σφερόμενων θέσεων, η αυστηρή επιλογή των υποψηφίων, η λειτουργία σε καθεστώς πλήρους φοίτησης χωρίς
χρέωση τελών φοίτησης, και η απαίτηση για δημοσίευση
των αποτελεσμάτων της έρευνας.
1.3 Μαθησιακά Αποτελέσματα
Ολοκληρώνοντας το ΠΜΣ, οι ΜΦ θα είναι σε θέση:
•να εμβαθύνουν σε εξειδικευμένα πεδία του γνωστικού αντικειμένου του Ηλεκτρολόγου και Ηλεκτρονικού
Μηχανικού, ώστε να αντιλαμβάνονται, να περιγράφουν
και να κατηγοριοποιούν τις θεωρητικές γνώσεις, τα μοΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
ντέλα αναπαράστασης της γνώσης, τις μεθόδους και τα
εργαλεία υπολογισμού και εφαρμογής των υπαρχουσών
λύσεων αλλά και αντιμετώπισης των προκλήσεων και
ανοικτών ερευνητικών ερωτημάτων στα πεδία αυτά,
• να αναλύουν προβλήματα, να συνθέτουν λύσεις και
να αξιολογούν συγκριτικά εναλλακτικές προσεγγίσεις
σε εξειδικευμένα πεδία του γνωστικού αντικειμένου του
Ηλεκτρολόγου και Ηλεκτρονικού Μηχανικού,
• να σχεδιάζουν και να υλοποιούν, αρχικά με επίβλεψη και προοδευτικά με σχετική αυτονομία, ερευνητικά
πλάνα με βάση συγκεκριμένες ερευνητικές μεθόδους
και πρωτόκολλα, για να ελέγξουν ερευνητικές υποθέσεις
και να τεκμηριώσουν την αποδοχή ή απόρριψη θέσεων
ή υποθέσεων, τόσο θεωρητικά, όσο και επιβεβαιωτικά πειραματικά,
• να συνεργάζονται με άλλους ομότιμους ειδικούς επιστήμονες σε διαθεματικά πεδία εφαρμογών των εξειδι-
κευμένων γνώσεών τους, με στόχο την ανάπτυξη νέας
γνώσης αλλά και καινοτομίας,
• να περιγράφουν και να παρουσιάζουν με σωστό,
ακριβή και πλήρη τρόπο την εργασία τους και τα αποτελέσματά της, σε ατομικό ή ομαδικό πλαίσιο και με
προφορικό, κειμενικό ή άλλο εποπτικό τρόπο ή μέσον,
• να έχουν αναπτύξει και να επιδεικνύουν έμπρακτα
την ευαισθητοποίησή τους ως προς την ηθική και τους
κανόνες της Έρευνας, ως προς τις ατομικές, κοινωνικές,
οικονομικές και περιβαλλοντικές διαστάσεις και συνέπειες των αποτελεσμάτων της, και να διακρίνουν τα ανοικτά
ερωτήματα και προκλήσεις που αυτά συνεπάγονται,
• να αναπτύσσουν τα ερευνητικά ενδιαφέροντά τους
ώστε να συνεχίσουν τις σπουδές τους στον τρίτο κύκλο
των διδακτορικών σπουδών, σε εξειδικευμένα πεδία
εντός του γνωστικού αντικειμένου του Ηλεκτρολόγου
και Ηλεκτρονικού Μηχανικού.
1.4 Τίτλος Σπουδών
Η ετήσια πρόσκληση εκδήλωσης ενδιαφέροντος του
ΠΜΣ περιλαμβάνει συγκεκριμένες θέσεις που εισηγούνται τα ενδιαφερόμενα να επιβλέψουν τη σχετική έρευ-
να μέλη ΔΕΠ. Η εισήγηση για κάθε θέση περιλαμβάνει
ειδίκευση, τίτλο, σύντομη περιγραφή, προαπαιτούμενες
γνώσεις και αναμενόμενα ερευνητικά αποτελέσματα. Η
πρόσκληση εκδήλωσης ενδιαφέροντος με τα ανωτέρω
στοιχεία για κάθε θέση εγκρίνεται από τη Συνέλευση
Τμήματος. Οι προβλεπόμενες ειδικεύσεις φαίνονται στον
ακόλουθο Πίνακα Ι:
ΠΙΝΑΚΑΣ Ι: Ειδικεύσεις του «Ηλεκτρολόγου και Ηλεκτρονικού Μηχανικού μέσω Έρευνας»
Ηλεκτρονική
Τηλεπικοινωνίες
Ενέργεια
Υπολογιστικά Συστήματα
Διαθεματικές/Διεπιστημονικές Ειδικεύσεις, όπως
ενδεικτικά οι:
• Εκπαιδευτική Τεχνολογία
• Βιοϊατρική Τεχνολογία
• Αμυντική Τεχνολογία
• Ναυτιλιακή Τεχνολογία
• Βιομηχανικός Αυτοματισμός
Επισημαίνεται ότι ο ανωτέρω κατάλογος των Διαθεματικών/Διεπιστημονικών Ειδικεύσεων δεν είναι εξα-
ντλητικός. Ενδεχόμενη νέα Διαθεματική/Διεπιστημονική
Ειδίκευση πέραν των ανωτέρω υποβάλλεται με αιτιολόγηση από το εισηγούμενο την προκηρυσσόμενη θέση
μέλος ΔΕΠ και πρέπει να λάβει έγκριση από τη Συνέλευση του Τμήματος μετά από εισήγηση της Συντονιστικής
Επιτροπής του ΠΜΣ.
Με την επιτυχή ολοκλήρωση του προγράμματος
σπουδών και όλων των προβλεπόμενων υποχρεώσεων, το ΠΜΣ χορηγεί «Δίπλωμα Μεταπτυχιακών Σπου-
δών Ηλεκτρολόγου και Ηλεκτρονικού Μηχανικού μέσω
Έρευνας». Στον απονεμόμενο τίτλο αναγράφεται επίσης
ως «Ειδίκευση» το ειδικότερο πεδίο έρευνας που ορίζεται για κάθε θέση στην οικεία πρόσκληση εκδήλωσης
ενδιαφέροντος. Το Δίπλωμα Μεταπτυχιακών Σπουδών
(ΔΜΣ) απονέμεται από το Τμήμα Ηλεκτρολόγων και
Ηλεκτρονικών Μηχανικών της Σχολής Μηχανικών του
Πανεπιστημίου Δυτικής Αττικής.
Άρθρο 2
ΟΡΓΑΝΑ ΔΙΟΙΚΗΣΗΣ ΤΟΥ ΠΜΣ
2.1 Όργανα του ΠΜΣ
Αρμόδια όργανα για την οργάνωση και λειτουργία του
ΠΜΣ είναι τα ακόλουθα:
α) η Σύγκλητος του Πανεπιστημίου Δυτικής Αττικής,
β) η Συνέλευση του Τμήματος Ηλεκτρολόγων και Ηλεκτρονικών Μηχανικών,
γ) η Συντονιστική Επιτροπή (ΣΕ) του ΠΜΣ,
δ) ο Διευθυντής του ΠΜΣ, και
ε) η Επιτροπή Μεταπτυχιακών Σπουδών (ΕΜΣ).
Όλα τα ανωτέρω όργανα έχουν τις αρμοδιότητες που
ορίζει η ισχύουσα νομοθεσία (ν. 4957/2022, άρθρο 82).
Ειδικότερα:
2.2 Συντονιστική Επιτροπή
Η ΣΕ αποτελείται από τον Διευθυντή του ΠΜΣ και τέσσερα (4) μέλη ΔΕΠ του Τμήματος, που έχουν συναφές
γνωστικό αντικείμενο με αυτό του ΠΜΣ και αναλαμβάνουν διδακτικό έργο στο ΠΜΣ. Τα μέλη της ΣΕ καθορί-
ζονται με απόφαση της Συνέλευσης του Τμήματος. Στη
ΣΕ δύνανται να συμμετέχουν Ομότιμοι Καθηγητές του
Τμήματος εφόσον παρέχουν διδακτικό έργο στο ΠΜΣ.
2.3 Διευθυντής ΠΜΣ
Ο Διευθυντής του ΠΜΣ προέρχεται από τα μέλη ΔΕΠ
του Τμήματος κατά προτεραιότητα βαθμίδας Καθηγητή
ή Αναπληρωτή Καθηγητή και ορίζεται με απόφαση της
Συνέλευσης του Τμήματος για διετή θητεία, με δυνατότητα ανανέωσης χωρίς περιορισμό.
Ο Διευθυντής του ΠΜΣ καθώς και τα μέλη της ΣΕ δεν
δικαιούνται αμοιβής ή οποιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζονται με την εκτέλεση των καθηκόντων τους.
Ορισμός νέου Διευθυντή ή μέλους της Σ.Ε., σε περίπτωση παραίτησης, μπορεί να πραγματοποιηθεί με
απόφαση των αρμοδίων οργάνων, κατόπιν υποβολής
αίτησης των μελών και αιτιολογικής έκθεσης του αιτήματος αλλαγής/παραίτησης.
2.4 Διοικητική και Γραμματειακή Υποστήριξη ΠΜΣ
Το ΠΜΣ υποστηρίζεται διοικητικά και γραμματειακά
από τη Γραμματεία του Τμήματος. Η Γραμματεία έχει ως
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
καθήκον τη διοικητική και γραμματειακή υποστήριξη
του ΠΜΣ, όπως την προετοιμασία της διαδικασίας επιλογής υποψηφίων, τη γραμματειακή υποστήριξη της
ΣΕ, την καταχώρηση βαθμολογιών στο Φοιτητολόγιο,
την ανακήρυξη των αποφοίτων, την έκδοση των τίτλων
σπουδών και Παραρτημάτων Διπλώματος καθώς και την
έκδοση των πάσης φύσεως βεβαιώσεων, πιστοποιητικών
κ.λπ.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ ΚΑΙ
ΔΙΔΑΣΚΟΝΤΩΝ
3.1 Εισακτέοι
Το ΠΜΣ προκηρύσσει κατά μέγιστον είκοσι πέντε (25)
θέσεις ΜΦ ανά ακαδημαϊκό έτος. Στο ΠΜΣ γίνονται δεκτοί πτυχιούχοι Ιδρυμάτων Τριτοβάθμιας Εκπαίδευσης
της ημεδαπής ή ομοταγών, αναγνωρισμένων από τον
ΔΟΑΤΑΠ, ιδρυμάτων της αλλοδαπής. Οι τίτλοι σπουδών
που γίνονται δεκτοί κατά προτεραιότητα είναι των ειδικοτήτων του Ηλεκτρολόγου και Ηλεκτρονικού Μηχα-
νικού. Επίσης δεκτοί γίνονται τίτλοι όλων των λοιπών
ειδικοτήτων Μηχανικού ή Θετικών Επιστημών. Τίτλοι
σπουδών άλλων ειδικοτήτων εξετάζονται κατά περίπτωση από την Επιτροπή Αξιολόγησης Υποψηφίων.
3.2 Διδάσκοντες
Διδακτικό έργο στο ΠΜΣ ανατίθεται με απόφαση της
Συνέλευσης Τμήματος κατόπιν εισήγησης της ΣΕ, στις
ακόλουθες κατηγορίες διδασκόντων:
α) μέλη ΔΕΠ/ΕΕΠ/ΕΔΙΠ/ΕΤΕΠ του Τμήματος ή άλλων
Τμημάτων του ίδιου ή άλλου ΑΕΙ ή ΑΣΕΙ,
β) ομότιμους Καθηγητές ή αφυπηρετήσαντα μέλη ΔΕΠ
του Τμήματος ή άλλων Τμημάτων του ιδίου ή άλλου ΑΕΙ,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του ΠΜΣ.
3.3 Επιβλέποντες ΜΔΕ
Δικαίωμα επίβλεψης Μεταπτυχιακών Διπλωματικών
Εργασιών (ΜΔΕ) έχουν οι διδάσκοντες των περιπτώσεων α) έως στ) της προηγούμενης παραγράφου, υπό την
προϋπόθεση ότι είναι κάτοχοι διδακτορικού διπλώματος. Με απόφαση της Συνέλευσης Τμήματος δύναται να
ανατίθεται η επίβλεψη ΜΔΕ και σε μέλη ΔΕΠ/ΕΔΙΠ/ΕΤΕΠ
του Τμήματος που δεν έχουν αναλάβει διδακτικό έργο
στο ΠΜΣ.
3.4 Αμοιβές
Όλες οι κατηγορίες διδασκόντων δύνανται να αμείβονται αποκλειστικά από τους πόρους του ΠΜΣ, εφόσον
προκύπτουν, με τους όρους της ισχύουσας νομοθεσίας
(ν. 4957/2022, άρθρο 83).
Με απόφαση του αρμόδιου οργάνου του ΠΜΣ περί
ανάθεσης του διδακτικού έργου, καθορίζεται το ύψος
της αμοιβής κάθε διδάσκοντος, σύμφωνα με την κείμενη
νομοθεσία, σε περίπτωση που προκύψει δυνατότητα
αμοιβής των διδασκόντων του ΠΜΣ.
3.5 Επικουρικό διδακτικό έργο Υποψηφίων Διδακτόρων
Με απόφαση της Συνέλευσης του Τμήματος δύναται
να ανατίθεται στους υποψήφιους διδάκτορες του Τμήματος επικουρικό διδακτικό έργο στα μαθήματα και
εργαστήρια του ΠΜΣ, υπό την επίβλεψη διδάσκοντος
του ΠΜΣ.
Άρθρο 4
ΤΡΟΠΟΣ ΕΙΣΑΓΩΓΗΣ
Η επιλογή των φοιτητών γίνεται σύμφωνα με τον
ν. 4957/2022 και τις προβλέψεις του παρόντος Κανονισμού Μεταπτυχιακών Σπουδών.
4.1 Πρόσκληση εκδήλωσης ενδιαφέροντος
Κάθε ακαδημαϊκό έτος και εντός του εαρινού εξαμήνου, με απόφαση της Συνέλευσης Τμήματος δημοσιεύ-
εται και αναρτάται στην ιστοσελίδα του Τμήματος και
στην ιστοσελίδα του Ιδρύματος πρόσκληση εκδήλωσης
ενδιαφέροντος συγκεκριμένου αριθμού θέσεων, για την
εισαγωγή μεταπτυχιακών φοιτητών στο ΠΜΣ. Με φροντίδα του Διευθυντή του ΠΜΣ, η πρόσκληση εκδήλωσης
ενδιαφέροντος μπορεί να δημοσιοποιείται και ευρύτερα,
με κάθε πρόσφορο μέσο.
Στην Πρόσκληση εκδήλωσης ενδιαφέροντος περιλαμβάνονται:
• οι προϋποθέσεις συμμετοχής των υποψηφίων μεταπτυχιακών φοιτητών στη διαδικασία επιλογής,
• τα απαραίτητα δικαιολογητικά που πρέπει να υποβάλουν,
• οι προθεσμίες υποβολής των δικαιολογητικών και ο
ακριβής τρόπος/φυσική ή ηλεκτρονική διεύθυνση όπου
πρέπει να υποβληθούν,
• η διαδικασία και τα κριτήρια επιλογής των υποψηφίων,
• οι ημερομηνίες διεξαγωγής των συνεντεύξεων των
υποψηφίων, εφόσον πραγματοποιούνται συνεντεύξεις,
• κάθε άλλη λεπτομέρεια που κρίνεται απαραίτητη και
διευκολύνει τη διαδικασία επιλογής, διασφαλίζοντας το
αξιοκρατικό αποτέλεσμα.
Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του Τμήματος, σε
προθεσμία που ορίζεται στην Πρόσκληση εκδήλωσης
ενδιαφέροντος και μπορεί να παραταθεί με απόφαση
του Διευθυντή του ΠΜΣ.
Προκειμένου να ετοιμαστεί η ετήσια Πρόσκληση
εκδήλωσης ενδιαφέροντος, και μετά από πρόσκληση
της ΣΕ, κάθε Πανεπιστημιακό Εργαστήριο που λειτουργεί εντός του Τμήματος υποβάλλει προς τη ΣΕ αριθμό
θέσεων - Προτάσεων Μεταπτυχιακής Έρευνας, προς
πρόσκληση εκδήλωσης ενδιαφέροντος. Στην περίπτωση που μέλος ΔΕΠ δεν έχει ενταχθεί για οποιοδήποτε
λόγο σε Πανεπιστημιακό Εργαστήριο του Τμήματος,
μπορεί να υποβάλει ατομικά εισήγηση για θέση - ΠρόΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
ταση Μεταπτυχιακής Έρευνας απευθείας προς τη ΣΕ.
Οι Προτάσεις Μεταπτυχιακής Έρευνας που προωθεί το
κάθε Εργαστήριο προς τη ΣΕ έχουν την έγκρισή του και
έχουν προκύψει από ενδεχομένως μεγαλύτερο αριθμό
αρχικών προτάσεων, μετά από εσωτερική διαδικασία
αξιολόγησης και επιλογής.
Η κάθε Πρόταση Μεταπτυχιακής Έρευνας περιλαμβάνει:
(α) το προτείνον μέλος ΔΕΠ, το οποίο και θα επιβλέψει
την έρευνα, και το Πανεπιστημιακό Εργαστήριο όπου
έχει ενταχθεί,
(β) την Ειδίκευση, ήτοι το ειδικότερο πεδίο έρευνας
που θα αναγραφεί και στον τίτλο σπουδών κατά την
αποφοίτηση, (βλ. άρθρο 1, παρ. 4),
(γ) τίτλο της προτεινόμενης έρευνας (στην ελληνική
και αγγλική) και
(δ) σύντομη περιγραφή της προτεινόμενης έρευνας,
των προαπαιτούμενων γνώσεων, των αναμενόμενων
ερευνητικών αποτελεσμάτων και των απαιτήσεων σε
φυσική παρουσία σε εργαστηριακούς ή άλλους χώρους
για τις ανάγκες της έρευνας.
Η Συνέλευση του Τμήματος ορίζει Επιτροπή Αξιολόγησης Υποψηφίων (ΕΑΥ), αποτελούμενη από τους Διευθυ-
ντές των Εργαστηρίων που έχουν υποβάλει Προτάσεις
Μεταπτυχιακής Έρευνας στην συγκεκριμένη πρόσκληση
εκδήλωσης ενδιαφέροντος, ή εκπρόσωπό που προτείνεται από τον Διευθυντή μεταξύ των μελών ΔΕΠ του
Εργαστηρίου.
Οι υποψήφιοι στις αιτήσεις τους δηλώνουν μέχρι τρεις
(3) από τις προκηρυχθείσες Προτάσεις Μεταπτυχιακής
Έρευνας, κατά σειρά προτίμησης. Η ΕΑΥ κατατάσσει
όλους τους υποψηφίους σε ενιαία αξιολογική σειρά, με
βάση τα κριτήρια που θέτει η Πρόσκληση εκδήλωσης ενδιαφέροντος (φάκελο και συνέντευξη) και ανακηρύσσει
τους επιτυχόντες και τους επιλαχόντες, εφόσον υπάρχουν. Στη συνέχεια ικανοποιεί τις αιτήσεις προτίμησης
των επιτυχόντων με βάση την αξιολογική σειρά και μέχρι
την εξάντληση είτε των υποψηφίων είτε των θέσεων.
Στην περίπτωση υποψηφίων με συγκεκριμένη έλλειψη
στην υποδομή τους, η ΕΑΥ μπορεί να ορίσει ως πρόσθετη υποχρέωση για την αποφοίτηση την επιτυχή εξέταση
σε έως και δύο (2) μαθήματα του Προπτυχιακού Προγράμματος Σπουδών του Τμήματος.
4.2 Αίτηση και δικαιολογητικά φακέλου
Ο φάκελος υποψηφιότητας περιλαμβάνει τα εξής δικαιολογητικά:
1. Αίτηση Συμμετοχής υπογεγραμμένη από τον/την
υποψήφιο/α.
2. Βιογραφικό σημείωμα όπου αναφέρονται αναλυτικά οι σπουδές καθώς και η ενδεχόμενη επαγγελματική/
εκπαιδευτική/επιστημονική δραστηριότητα του υποψηφίου, συνοδευόμενο από αναλυτικό τεύχος εργασι-
ών (φάκελος έργων σε ψηφιακή μορφή και πτυχιακή ή
διπλωματική εργασία, εφόσον υπάρχει).
3. Αντίγραφο πτυχίου ή βεβαίωση περάτωσης σπουδών, όπου αναγράφεται και ο βαθμός πτυχίου και Ανα-
λυτική Βαθμολογία (Α’ Κύκλου Σπουδών).
4. Αντίγραφο πτυχίου ή βεβαίωση περάτωσης σπουδών, όπου αναγράφεται και ο βαθμός πτυχίου και Ανα-
λυτική Βαθμολογία (Α, Β ή και Γ Κύκλου Σπουδών, για
υποψηφίους που ενδεχομένως διαθέτουν).
5. Δημοσιεύσεις σε επιστημονικά περιοδικά ή πρακτικά συνεδρίων με κριτές, εάν υπάρχουν.
6. Αποδεικτικά επαγγελματικής ή ερευνητικής δραστηριότητας, εάν υπάρχουν.
7. Φωτοτυπία δύο όψεων της αστυνομικής ταυτότητας.
8. Δύο συστατικές επιστολές.
9. Κείμενο εκδήλωσης επιστημονικού ενδιαφέροντος
για το ΠΜΣ (max 500 λέξεις).
10. Πιστοποιητικό Καλής Γνώσης της αγγλικής γλώσσας, επιπέδου Β2.
Για την κατοχύρωση της γνώσης της αγγλικής γλώσσας
απαιτούνται:
• Αποδεικτικά πιστοποιητικά γνώσης της αγγλικής
γλώσσας επιπέδου Β2 βάσει του ΑΣΕΠ 7/2017 και ιδίως
του Παραρτήματος Β’ αυτού.
• Επιτυχία σε γραπτή εξέταση αντίστοιχου επιπέδου
που οργανώνεται με ευθύνη του ΠΜΣ εντός του ΠΑΔΑ.
Για τους υποψηφίους με τίτλους σπουδών από ιδρύματα της αλλοδαπής, η Γραμματεία ελέγχει τους τίτλους
σπουδών μέσω του μητρώου ΔΟΑΤΑΠ (ν. 4957/2022,
Κεφάλαιο Α, άρθρο 304). Αν οι υποψήφιοι έχουν ήδη
λάβει πιστοποιητικό αντιστοιχίας και ισοτιμίας από τον
ΔΟΑΤΑΠ, σύμφωνα με την παρ. 7 του άρθρου 34 του
ν. 4485/2017, θα πρέπει να το καταθέσουν με την αίτησή
τους.
4.3 Διαδικασία Αξιολόγησης και Επιλογής
Η επιλογή των μεταπτυχιακών φοιτητών γίνεται σε δύο
στάδια και βασίζεται:
Α) στην αξιολόγηση και βαθμολόγηση του φακέλου
υποψηφιότητας, και
Β) στη συνέντευξη.
Οι υποψήφιοι γίνονται δεκτοί μετά από συνεκτίμηση
των τυπικών και ουσιαστικών προσόντων τους, τόσο από
το φάκελο όσο και από τη συνέντευξη με βάση κριτήρια
που καθορίζονται από την ισχύουσα νομοθεσία και τον
παρόντα Κανονισμό, και αναφέρονται στην Πρόσκληση
εκδήλωσης ενδιαφέροντος.
Κατά το πρώτο στάδιο της διαδικασίας επιλογής,
εξετάζονται οι φάκελοι των υποψηφίων, αποκλείονται
όσοι δεν υποβλήθηκαν εμπρόθεσμα ή δεν διαθέτουν τα
ελάχιστα απαραίτητα προσόντα και οι υπόλοιποι κατατάσσονται αξιολογικά. Ειδικότερα, η Γραμματεία παρα-
λαμβάνει τις αιτήσεις και τους φακέλους υποψηφιότητας
με τα δικαιολογητικά που ζητά η Πρόσκληση εκδήλωσης
ενδιαφέροντος, ελέγχει την πληρότητα των φακέλων και
την εγκυρότητα των δικαιολογητικών και συντάσσει ονομαστικό κατάλογο των υποψηφίων, τον οποίο διαβιβάζει
στην ΕΑΥ. Οι αιτήσεις και τα δικαιολογητικά πρέπει να
έχουν υποβληθεί πλήρως και εμπρόθεσμα. Εκπρόθεσμες
υποψηφιότητες δεν εξετάζονται.
Για την αξιολόγηση των φακέλων των υποψηφίων και
την αξιολογική κατάταξη λαμβάνονται υπόψη όλα τα
δικαιολογητικά του φακέλου (βλ. επόμενη παράγραφο)
και ιδίως τα εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
ΚΡΙΤΗΡΙΟ
Κείμενο εκδήλωσης επιστημονικού ενδιαφέροντος
Βαθμός πτυχίου ή διπλώματος (αναγωγή στο 10 και πολ/σμός Χ 2,5)
Επίδοση σε Πτυχιακή ή Διπλωματική εργασία, όπου αυτή προβλέπεται στον Α΄ κύκλο σπουδών
(αναγωγή στο 10)
Πιστοποιημένη γνώση ξένης διεθνούς γλώσσας πέραν της Αγγλικής
Κατοχή δεύτερου πτυχίου Α΄, Β΄ ή Γ΄ κύκλου σπουδών
Ερευνητική δραστηριότητα - Δημοσιεύσεις
Επαγγελματική δραστηριότητα
ΣΥΝΟΛΟ
Με βάση την αξιολογική κατάταξη των υποψηφίων όπως προκύπτει από τους φακέλους, καταρτίζεται πίνακας για
τη διαδικασία της συνέντευξης. Ο αριθμός των υποψηφίων που θα κληθούν σε συνέντευξη δεν μπορεί να υπερβαίνει
το διπλάσιο του αριθμού των εισακτέων της Πρόσκληση εκδήλωσης ενδιαφέροντος.
4.4 Συνέντευξη
Κατά το δεύτερο στάδιο της διαδικασίας επιλογής, πραγματοποιούνται από την ΕΕΥ ατομικές συνεντεύξεις όσων
υποψηφίων έχουν κληθεί σε συνέντευξη. Η συνέντευξη γίνεται σε θέματα ευρύτερου επιστημονικού ενδιαφέροντος,
με στόχο να αξιολογηθούν και συνεκτιμηθούν:
ΚΡΙΤΗΡΙΟ
ΜΟΡΙΑ
Η συνολική συγκρότηση και επιστημονική επάρκεια των υποψηφίων σε σχέση με το αντικείμενο του
ΠΜΣ, καθώς και η ανταπόκριση στην εικόνα που σκιαγραφούν οι συστατικές επιστολές
Το κίνητρο και το ενδιαφέρον τους για το πρόγραμμα
Η συναφής με το αντικείμενο δραστηριότητά τους
Οι επικοινωνιακές και λοιπές δεξιότητες των υποψηφίων
Η τεκμαιρόμενη ικανότητα και δυνατότητα εκπόνησης έρευνας
ΣΥΝΟΛΟ
Επιπλέον εκτιμούνται οι μαθησιακές ανάγκες των υποψηφίων (ανάλογα με τις προηγηθείσες σπουδές και με
τις απαιτήσεις του ΠΜΣ).
Οι συνεντεύξεις βαθμολογούνται ξεχωριστά από το
κάθε μέλος της ΕΕΥ και η τελική βαθμολογία προκύπτει
ως ο απλός μέσος όρος των επιμέρους βαθμολογιών των
μελών.
4.5 Κριτήρια Επιλογής
Τα Κριτήρια Επιλογής που εφαρμόζει η ΕΕΥ για την
επιλογή των υποψηφίων προβλέπουν να γίνονται δεκτοί
υποψήφιοι που διαθέτουν κατά προτίμηση:
• Τίτλο βασικών σπουδών ελληνικού ΑΕΙ ή ομοταγούς
κατά το ΔΟΑΤΑΠ ΑΕΙ της αλλοδαπής και ειδικότητας Ηλεκτρολόγου/Ηλεκτρονικού Μηχανικού, ή άλλης ειδικότη-
τας Μηχανικού, ή Θετικών Επιστημών (τίτλοι σπουδών
άλλων ειδικοτήτων εξετάζονται κατά περίπτωση από
την ΕΕΥ).
• Χαρακτηρισμό τουλάχιστον «Λίαν Καλώς» στο βασικό
τίτλο σπουδών τους.
• Γνώση της αγγλικής γλώσσας σε επίπεδο τουλάχιστον
Β2.
Οι υποψήφιοι αποκτούν προτεραιότητα στη διαδικασία επιλογής, εφόσον διαθέτουν ήδη τεκμηριωμένη:
• συμμετοχή σε ερευνητικά προγράμματα ή έργα, και
ανάλογα με τη διάρκεια αυτών, ή/και
• συμμετοχή σε δημοσιεύσεις/ανακοινώσεις, και ανάλογα με το κύρος αυτών που καταδεικνύεται από τον
συντελεστή απήχησης (Impact Factor, IF) ή άλλο δείκτη
διεθνούς αναγνωρισιμότητας. Ειδικότερα, υποψήφιοι με
συμμετοχή σε δημοσιεύσεις με IF >= 1.0 γίνονται δεκτοί
κατά προτεραιότητα.
Η ερευνητική εργασία είναι ένα σημαντικό στοιχείο του
παρόντος ΠΜΣ μέσω Έρευνας. Συγκεκριμένα, υπάρχει η
απαίτηση για εκπόνηση πρωτότυπης έρευνας, δηλαδή
έρευνας που χρησιμοποιεί πρωτογενείς πηγές (επιστημονικές μετρήσεις, επίσημες δημοσιεύσεις ή παρόμοιο
υλικό) ή αναπτύσσει νέα προσέγγιση ή λύση σε σχέση
με υπάρχουσες στη βιβλιογραφία μεθόδους ή λύσεις. Η
υποχρέωση αυτή τίθεται για να υποστηρίξει το γενικό
στόχο της Μεταπτυχιακής Διπλωματικής Εργασίας (MSc
thesis), που είναι η ανάπτυξη προηγμένων δεξιοτήτων
έρευνας και έκφρασης/διατύπωσης ερευνητικών υποθέσεων και αποτελεσμάτων. Εφόσον η ΕΑΥ κρίνει κατά τη
συνέντευξη ότι υποψήφιος δεν πληροί αυτό το κριτήριο,
δύναται να απορρίψει την αίτηση, ακόμη και αν πληροί
τα λοιπά κριτήρια.
4.6 Διαμόρφωση και Ανακοίνωση Αποτελεσμάτων
Επιλογής
Στην τελική βαθμολογία των υποψηφίων συνεκτιμώνται:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
α) ο βαθμός του φακέλου σε ποσοστό 50% και
β) ο βαθμός της συνέντευξης (που είναι ο μέσος όρος
των βαθμών των μελών της ΕΑΥ) σε ποσοστό 50%.
Με βάση την τελική βαθμολογία, η ΕΑΥ καταρτίζει τον
Πίνακα Επιτυχόντων και Επιλαχόντων (εφόσον υπάρχουν).
Σε περίπτωση ισοβαθμίας, γίνονται δεκτοί όλοι οι ισοβαθμούντες με τον τελευταίο επιτυχόντα.
Ο Πίνακας Επιτυχόντων και Επιλαχόντων ανακοινώνεται στο ιστότοπο του Τμήματος, αναρτάται στην ιστοσε-
λίδα του ΠΜΣ και αποστέλλεται ηλεκτρονικά σε καθέναν
από τους υποψηφίους.
Ένσταση κατά του Πίνακα Επιτυχόντων και Επιλαχόντων μπορεί να ασκηθεί εντός πέντε (5) εργασίμων ημε-
ρών από την ανακοίνωσή του. Η ένσταση πρέπει να είναι
αιτιολογημένη, υποβάλλεται μέσω της Γραμματείας του
Τμήματος και κρίνεται τελεσίδικα από την ΕΑΥ.
Μετά το πέρας της προθεσμίας ενστάσεων και την
απόφαση επί των ενδεχομένων ενστάσεων, η ΕΑΥ συντάσσει τον οριστικό Πίνακα Επιτυχόντων και Επιλαχό-
ντων και τον υποβάλλει στη Συνέλευση Τμήματος για
επικύρωση. Μετά την επικύρωση, ο Πίνακας ανακοινώνεται και αναρτάται κατά τα ανωτέρω.
4.7 Εγγραφή στο ΠΜΣ
Οι επιτυχόντες καλούνται από τη Γραμματεία να αποδεχθούν την προσφερόμενη θέση και να εγγραφούν
στο ΠΜΣ εντός δέκα (10) ημερών από την απόφαση
της Συνέλευσης Τμήματος που επικύρωσε τον Πίνακα
Επιτυχόντων-Επιλαχόντων, προσκομίζοντας ταυτόχρονα
όλα τα απαραίτητα δικαιολογητικά εγγραφής.
Σε περίπτωση μη εγγραφής ενός ή περισσοτέρων επιτυχόντων, καλούνται να εγγραφούν στο Πρόγραμμα οι
επιλαχόντες (εφόσον υπάρχουν), με βάση τη σειρά τους
στον εγκεκριμένο και ανακοινωμένο Πίνακα.
Μετά την ολοκλήρωση της διαδικασίας εγγραφής
των Μεταπτυχιακών Φοιτητών (ΜΦ), ανακοινώνεται ο
οριστικός κατάλογος των εγγεγραμμένων ΜΦ από τη
Γραμματεία προς τη Συνέλευση Τμήματος, τη ΣΕ και τα
Εργαστήρια ή τα μέλη ΔΕΠ που υπέβαλαν μεμονωμένα
προτάσεις έρευνας. Για τον καθένα από τους εγγεγραμμένους, η ΣΕ ορίζει την τριμελή επιτροπή εξέτασης,
στην οποία συμμετέχει υποχρεωτικά και το επιβλέπον
την έρευνα μέλος ΔΕΠ. Ένα τουλάχιστον μέλος ΔΕΠ της
τριμελούς επιτροπής πρέπει να προέρχεται από διαφορετικό Εργαστήριο από εκείνο όπου εκπονείται η έρευνα.
Αντικατάσταση μέλους της τριμελούς επιτροπής είναι
δυνατή από τη ΣΕ, σε περιπτώσεις επιστημονικής άδειας,
άδειας άνευ αποδοχών, αναρρωτικής άδειας, αφυπηρέτησης ή λόγω ανωτέρας βίας.
Ανάλογα με τις οικονομικές δυνατότητες του κάθε
Εργαστηρίου και του Τμήματος ανά έτος, στους ΜΦ δύναται να ανατίθεται επικουρικό εργαστηριακό διδακτικό
έργο σε προπτυχιακό επίπεδο, έως και 10 ώρες/εβδομάδα, με σύμβαση που καθορίζει την ωριαία αμοιβή.
Άρθρο 5
ΔΙΑΡΚΕΙΑ ΦΟΙΤΗΣΗΣ
5.1 Σπουδές σε καθεστώς πλήρους φοίτησης
Το ΠΜΣ προσφέρεται μόνο σε καθεστώς πλήρους
φοίτησης. Η φοίτηση ξεκινά το χειμερινό εξάμηνο εκάστου ακαδημαϊκού έτους. Η κανονική χρονική διάρκεια
φοίτησης στο ΠΜΣ που οδηγεί στη λήψη Διπλώματος
Μεταπτυχιακών Σπουδών (ΔΜΣ) ορίζεται σε τρία (3)
ακαδημαϊκά εξάμηνα, στα οποία περιλαμβάνεται και ο
χρόνος εκπόνησης της Μεταπτυχιακής Διπλωματικής
Εργασίας (ΜΔΕ).
Ο ανώτατος επιτρεπόμενος χρόνος ολοκλήρωσης των
σπουδών ορίζεται στα πέντε (5) ακαδημαϊκά εξάμηνα,
έπειτα από εξαμηνιαίες παρατάσεις που ενδεχομένως
έχει αιτηθεί ο/η ΜΦ και έχει εγκρίνει η ΣΕ. Η κάθε παράταση δίνεται για ένα (1) ακέραιο ακαδημαϊκό εξάμηνο
σπουδών, και συνολικά ο/η ΜΦ μπορεί να αιτηθεί και
να λάβει έως δύο 2 παρατάσεις. Στο τέλος του δευτέρου
εξαμήνου παράτασης και εφόσον δεν έχουν ολοκληρωθεί οι υποχρεώσεις ώστε ο/η ΜΦ να αποφοιτήσει, η
Συνέλευση Τμήματος προχωρά σε διαγραφή μετά από
εισήγηση της ΣΕ.
5.2 Αναστολή φοίτησης
Οι ΜΦ με αίτησή τους μπορούν να ζητήσουν αιτιολογημένα αναστολή φοίτησης η οποία δίνεται από τη ΣΕ
για ολόκληρα ακαδημαϊκά εξάμηνα. Ασχέτως του χρόνου κατάθεσης της αίτησης, η αναστολή ξεκινά από την
αρχή του επόμενου ακαδημαϊκού εξαμήνου. Τα εξάμηνα
αναστολής της φοιτητικής ιδιότητας δεν προσμετρούνται στην ανωτέρω προβλεπόμενη ανώτατη διάρκεια
κανονικής φοίτησης. Η αναστολή φοίτησης δεν μπορεί
να υπερβαίνει τα δύο εξάμηνα συνολικά.
Άρθρο 6
ΠΡΟΓΡΑΜΜΑ ΣΠΟΥΔΩΝ
Το Πρόγραμμα Σπουδών του ΠΜΣ αντιστοιχεί σε ενενήντα (90) πιστωτικές μονάδες ECTS. Κάθε μάθημα αντι-
στοιχεί σε συγκεκριμένο αριθμό πιστωτικών μονάδων
ECTS και διδάσκεται για ένα ακαδημαϊκό εξάμηνο. Κατά
τη διάρκεια των σπουδών τους, οι ΜΦ απαιτείται
1. να παρακολουθήσουν επιτυχώς πέντε (5) συνολικά
μαθήματα,
2. να εκπονήσουν Μεταπτυχιακή Διπλωματική Εργασία,
3. να παρακολουθήσουν το Σεμινάριο Ηλεκτρολόγου
και Ηλεκτρονικού Μηχανικού, και
4. να δημοσιεύσουν τα αποτελέσματα της έρευνάς
τους.
Τα προσφερόμενα μαθήματα ανά εξάμηνο σπουδών
είναι τα εξής:
Α εξάμηνο (30 ECTS)
Α.01 «Μεθοδολογία Έρευνας και Επιστημονική Συγγραφή» (Υποχρεωτικό, 6 ECTS)
Α.02 «Επιστημονικοί Υπολογισμοί και Μαθηματική Μοντελοποίηση» (Υποχρεωτικό, 6 ECTS)
Α.03 «Επιβλεπόμενη Έρευνα Ι» (Υποχρεωτικό, 18 ECTS)
Εκπόνηση έρευνας στo αντικείμενο της Πρότασης
Μεταπτυχιακής Έρευνας του/της κάθε ΜΦ, με παρακολούθηση από το επιβλέπον μέλος ΔΕΠ. Συγγραφή,
κατάθεση και παρουσίαση Τεχνικής Αναφοράς Α εξαμήνου, με τα ενδιάμεσα αποτελέσματα της έρευνας.
Βαθμολόγηση από την τριμελή επιτροπή.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
Β εξάμηνο (30 ECTS)
Β.01 «Δεοντολογία και κανονιστικό πλαίσιο των νεοαναδυομένων τεχνολογιών» (Υποχρεωτικό, 6 ECTS)
Β.02 «Επιβλεπόμενη Έρευνα ΙΙ» (Υποχρεωτικό, 24 ECTS)
Εκπόνηση έρευνας στo αντικείμενο της Πρότασης
Μεταπτυχιακής Έρευνας του/της κάθε ΜΦ, με παρακολούθηση από το επιβλέπον μέλος ΔΕΠ. Συγγραφή,
κατάθεση και παρουσίαση Τεχνικής Αναφοράς Β εξαμήνου, με τα ενδιάμεσα αποτελέσματα της έρευνας.
Βαθμολόγηση από την τριμελή επιτροπή.
Γ εξάμηνο (30 ECTS)
Γ.01 Μεταπτυχιακή Διπλωματική Εργασία (Υποχρεωτικό, 30 ECTS)
Ολοκλήρωση της έρευνας και ετοιμασία ΜΔΕ (MSc
Thesis) με παρακολούθηση από το επιβλέπον μέλος
ΔΕΠ. Συγγραφή, κατάθεση και δημόσια παρουσίασηυποστήριξη της ΜΔΕ, με τα συνολικά και τελικά αποτε-
λέσματα της έρευνας. Βαθμολόγηση από την τριμελή
επιτροπή.
Γ.02 Δημοσίευση Αποτελεσμάτων Έρευνας (Υποχρεωτικό, χωρίς ECTS, με χαρακτηρισμό Επιτυχώς/Ανε-
πιτυχώς)
Δημοσίευση των αποτελεσμάτων της έρευνας σε περιοδικό ή πρακτικά συνεδρίου αναγνωρισμένης αξίας
κατά την κρίση του επιβλέποντος μέλους ΔΕΠ. Κατατίθεται αντίγραφο δημοσίευσης ή πρακτικών συνεδρίου
ή Επιστολή Αποδοχής (1 δημοσίευση κατ’ ελάχιστον).
Γ.03 Σεμινάριο Ηλεκτρολόγου και Ηλεκτρονικού Μηχανικού (Υποχρεωτικό, χωρίς ECTS, με χαρακτηρισμό
Επιτυχώς/Ανεπιτυχώς)
Παρακολούθηση, συμμετοχή στο Σεμινάριο.
Για την απονομή του ΔΜΣ, ο/η ΜΦ πρέπει σωρευτικά
(α) να συγκεντρώσει 90 ECTS με τους τρόπους που προβλέπει το πρόγραμμα σπουδών, (β) να δημοσιεύσει τα
αποτελέσματα της έρευνάς του σε μία (1) τουλάχιστον
επιστημονική εργασία (Γ.2 «Επιτυχώς») και (γ) να παρακολουθήσει το Σεμινάριο Ηλεκτρολόγου και Ηλεκτρονικού
Μηχανικού (Γ.3 «Επιτυχώς»).
Οι Τεχνικές Αναφορές Α και Β εξαμήνου και η ΜΔΕ κατατίθενται και εξετάζονται με αυτή τη σειρά με απόστα-
ση τουλάχιστον μιας εξεταστικής περιόδου μεταξύ τους.
Οι περιγραφές των μαθημάτων δίνονται στο Παράρτημα Ι που αποτελεί αναπόσπαστο μέρος του παρόντος
Κανονισμού.
6.1 Από κοινού διδασκαλία
Τα μαθήματα Α.01, Α.02 και Β.01, με δεδομένο τον
«οριζόντιο» χαρακτήρα τους, είναι δυνατό με απόφαση
του Τμήματος να προσφέρονται από κοινού και με άλλα
ΠΜΣ που ενδεχομένως διοργανώνει ή και με ομώνυμα
μαθήματα κατηγορίας «Μαθημάτων Εμπέδωσης και Εμβάθυνσης Γνώσεων» (ΜΕΕ) του 5ετούς προπτυχιακού ΠΣ,
εφόσον υφίστανται και προσφέρονται. Με απόφαση της
Συνέλευσης του Τμήματος μπορούν να προσφερθούν
μαθήματα σε μορφή εντατικής θεματικής εβδομάδας,
όχι περισσότερα από ένα (1) σε κάθε ακαδημαϊκό εξάμηνο.
6.2 Τρόποι διδασκαλίας
Η διδασκαλία των μαθημάτων και η αξιολόγηση των
ΜΦ γίνεται συνδυάζοντας την διά ζώσης διδασκαλία με
φυσική παρουσία στην αίθουσα και την σύγχρονη εξ
αποστάσεως μέθοδο διδασκαλίας, η δεύτερη σε ποσοστό έως 75%. Ο ακριβής τρόπος διδασκαλίας και αξιο-
λόγησης κάθε μαθήματος εμπεριέχεται στο δημοσιευμένο περίγραμμά του και ανακοινώνεται στην αρχή του
κάθε εξαμήνου. Η σύγχρονη εξ αποστάσεως διδασκαλία
αξιοποιεί τις πλατφόρμες ηλεκτρονικής μάθησης και τις
λοιπές διαδικτυακές υποδομές του ΠΑΔΑ. Παράλληλα,
το μαθησιακό υλικό και λοιπό υποστηρικτικό υλικό προς
μελέτη (σημειώσεις, παρουσιάσεις, προτεινόμενη βιβλιογραφία, επιστημονικά άρθρα, εικόνες, διαγράμματα,
κ.λπ.) διατίθεται σε ψηφιακή μορφή στις πλατφόρμες
ασύγχρονης εξ αποστάσεως εκπαίδευσης που συντηρεί
το ΠΑΔΑ. Τα μαθήματα του ΠΜΣ οργανώνονται και προσφέρονται σύμφωνα με τις προβλέψεις του ν. 4957/2022
και του άρθρου 9 του Πρότυπου Κανονισμού Σπουδών
των ΠΜΣ του ΠΑΔΑ (Β΄ 4861) καθώς επίσης και την υπό
στοιχεία 18137/Ζ1/16-2-2023 (Β΄  1079) κοινή υπουργική απόφαση και δεν προσφέρονται με ασύγχρονη εξ
αποστάσεως εκπαίδευση.
6.3 Γλώσσα διδασκαλίας
Τα μαθήματα διεξάγονται στην ελληνική γλώσσα. Σε
περίπτωση προσκεκλημένων ομιλητών/διδασκόντων
από την αλλοδαπή, η διδασκαλία δύναται να γίνεται και
στην αγγλική γλώσσα. Το μαθησιακό και λοιπό υποστηρικτικό υλικό μπορεί να διατίθεται στην ελληνική ή/και
στην αγγλική γλώσσα.
6.4 Επιβλεπόμενη Έρευνα και Τεχνικές Αναφορές
Προκειμένου να συγκεντρώσει τις 18 ή 24 μονάδες
ECTS στην επιβλεπόμενη έρευνα Α και Β εξαμήνου, αντίστοιχα, ο/η ΜΦ υποχρεούται στο τέλος του κάθε εξαμή-
νου να υποβάλει γραπτώς και να παρουσιάσει προφορικώς στην οικεία τριμελή επιτροπή μία εξαμηνιαία Τεχνική
Αναφορά (Technical Report) με τα αρχικά αποτελέσματα
της έρευνάς του/της. Η τριμελής επιτροπή στην οποία
συμμετέχει και το επιβλέπον μέλος ΔΕΠ βαθμολογεί την
Τεχνική Αναφορά σε ειδικό βαθμολόγιο και καταθέτει
τη βαθμολογία στη Γραμματεία. Ο βαθμός προκύπτει
ως ο απλός μέσος όρος των επιμέρους βαθμολογιών
των μελών.
6.5 Μεταπτυχιακή Διπλωματική Εργασία
Προκειμένου να συγκεντρώσει τις 30 μονάδες ECTS
του Γ εξαμήνου, ο/η ΜΦ υποχρεούται στο τέλος του εξαμήνου να υποβάλει γραπτώς και να υποστηρίξει δημόσια
προφορικώς την Μεταπτυχιακή Διπλωματική Εργασία
(ΜΔΕ) με τα πλήρη αποτελέσματα της έρευνάς του/της.
H τριμελής επιτροπή, εφόσον κάνει αποδεκτή τη ΜΔΕ,
την βαθμολογεί σε ειδικό βαθμολόγιο με τα κριτήρια
που ορίζονται στον παρόντα Κανονισμό καταθέτει τη
βαθμολογία στη Γραμματεία. Στη συνέχεια, η ΜΔΕ αναρτάται υποχρεωτικά στο ψηφιακό Ιδρυματικό Αποθετήριο
«ΠΟΛΥΝΟΗ». Μετά την εξέταση, βαθμολόγηση και ανάρτηση, ο/η ΜΦ κατοχυρώνει 30 ECTS για το Γ εξάμηνο.
6.6 Δημοσίευση των αποτελεσμάτων της έρευνας
Η δημοσίευση πρέπει να έχει ως συγγραφείς τον φοιτητή και το επιβλέπον μέλος ΔΕΠ κατ’ ελάχιστον, και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
ενδεχομένως άλλους ερευνητές κατά την κρίση του
επιβλέποντος. Αποδεκτές είναι οι δημοσιεύσεις σε διεθνή επιστημονικά περιοδικά ή πρακτικά διεθνών επι-
στημονικών συνεδρίων με κρίση στο πλήρες κείμενο,
και με διεθνώς αναγνωρισμένο κύρος, όπως προκύπτει
από την περίληψή τους σε σημαντικές βιβλιογραφικές
βάσεις (Web of Science, Scopus, PubMed ή ανάλογης
ποιότητας). Για την κατοχύρωση της τελευταίας αυτής
υποχρέωσης και την αποφοίτηση, κατατίθεται στην ΣΕ
μέσω της Γραμματείας του ΠΜΣ είτε η ίδια η δημοσίευση στο περιοδικό ή τα πρακτικά του συνεδρίου, αν έχει
ολοκληρωθεί η διαδικασία, είτε η υποβληθείσα εργασία
και η επιστολή αποδοχής (acceptance letter).
Άρθρο 7
ΔΙΔΑΣΚΑΛΙΑ - ΕΞΕΤΑΣΕΙΣ - ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ
7.1 Διδασκαλία
Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, καθένα από τα οποία περιλαμβάνει τουλάχιστον δεκατρείς (13) εβδομάδες διδασκαλίας και δύο
(2) εβδομάδες εξετάσεων. Τα υποχρεωτικά μαθήματα
του ΠΜΣ δεν υπολείπονται των τριάντα εννέα (39) διδακτικών ωρών. Όλα τα μαθήματα του χειμερινού και
εαρινού εξαμήνου εξετάζονται επαναληπτικώς κατά την
εξεταστική περίοδο του Σεπτεμβρίου.
Η παρακολούθηση των μαθημάτων/εργαστηρίων και
λοιπών εκπαιδευτικών δραστηριοτήτων είναι υποχρεωτική. Τα μαθήματα αρχίζουν την ώρα που αναγράφεται
στο Ωρολόγιο Πρόγραμμα. Η καθυστέρηση στην προσέλευση, πέραν των 15’ μετά την προγραμματισμένη ώρα
έναρξης του μαθήματος, συνιστά απουσία, αλλά παρέχεται στον/στην ΜΦ το δικαίωμα της παρακολούθησης του
μαθήματος. Η υπέρβαση των δύο (2) αδικαιολόγητων
απουσιών σε κάθε μάθημα σημαίνει αποκλεισμό από
τις εξετάσεις του αντίστοιχου μαθήματος και επανάληψή του, έπειτα από σχετική έγκριση της ΣΕ. Η παρουσία
του/της κάθε ΜΦ ελέγχεται από τους διδάσκοντες και η
συμμετοχή και η επίδοσή του/της αξιολογείται διαρκώς
από αυτούς.
Οι ΜΦ υποχρεούνται να παρακολουθούν ανελλιπώς
όλα τα μαθήματα του ΠΜΣ στα οποία εγγράφονται σε
κάθε εξάμηνο, σύμφωνα με τις οδηγίες που δίνονται στο
Πρόγραμμα Σπουδών, και να μετέχουν ενεργά στις συζητήσεις, στις παρουσιάσεις και στις άλλες ερευνητικές
δραστηριότητες του ΠΜΣ.
Οι ΜΦ οφείλουν να ενημερώνονται τακτικά από τις
ανακοινώσεις οι οποίες αναρτώνται στην ιστοσελίδα
του ΠΜΣ.
Σε περίπτωση κωλύματος διεξαγωγής μαθήματος προβλέπεται η αναπλήρωσή του. Η ημερομηνία και η ώρα
αναπλήρωσης αναρτώνται στην ιστοσελίδα του ΠΜΣ με
ευθύνη του διδάσκοντος.
7.2 Εξετάσεις
Η αξιολόγηση των ΜΦ και η βαθμολόγησή τους στα
μαθήματα που δηλώνουν και παρακολουθούν στο
πλαίσιο του ΠΜΣ πραγματοποιείται είτε στο τέλος κάθε
εξαμήνου με γραπτές ή προφορικές εξετάσεις είτε με
εκπόνηση εργασιών καθ’ όλη τη διάρκεια του εξαμήνου, είτε με συνδυασμό των τρόπων αυτών. Ο ακριβής
τρόπος αξιολόγησης, εμπεριέχεται στα δημοσιευμένα
περιγράμματα των μαθημάτων.
7.3 Αξιολόγηση και βαθμολογία
Η βαθμολόγηση γίνεται στην κλίμακα 0-10, με ακρίβεια
1ου δεκαδικού ψηφίου. Ο/Η ΜΦ θεωρείται ότι ολοκλήρωσε επιτυχώς ένα μάθημα ή άλλη εκπαιδευτική δρα-
στηριότητα και ότι κατοχυρώνει τις αντίστοιχες μονάδες
ECTS εάν λάβει σ’ αυτό τελική βαθμολογία τουλάχιστον
πέντε (5,0). Για την απονομή του ΔΜΣ απαιτείται ο Μέσος
Όρος όλων των δραστηριοτήτων που φέρουν μονάδες
ECTS και βαθμολογούνται να είναι τουλάχιστον έξι (6,0).
Ο Μέσος Όρος υπολογίζεται από την τελική βαθμολογία
του κάθε μαθήματος ή άλλης εκπαιδευτικής δραστηριότητας που φέρει ECTS και βαθμολογείται, με βάρος τις
αντίστοιχες μονάδες ECTS, και με ακρίβεια 2ου δεκαδικού ψηφίου. Ο ακριβής μαθηματικός τύπος υπολογισμού
δίδεται από:
Β=(Β1*Π1+Β2*Π2+……..+Βν*Πν)/(Π1+Π2+…..Πν)
όπου Β1,Β2….Βν είναι οι βαθμοί όλων των μαθημάτων
που εξετάστηκε επιτυχώς ο φοιτητής/τρια και Π1,Π2…..
Πν είναι οι πιστωτικές μονάδες που αντιστοιχούν σε κάθε
μάθημα. Ο χαρακτηρισμός που συνοδεύει το Μέσο Όρο
του ΔΜΣ είναι ο ακόλουθος:
8,50 - 10,00: Άριστα
6,50 - 8,49: Λίαν Καλώς
6,00 - 6,49: Καλώς
5,00 - 5,99: Ανεπαρκώς
0,00 - 4,99: Κακώς
Στις περιπτώσεις «Ανεπαρκούς» ή «Κακού» αποτελέσματος (Μέσος Όρος μικρότερος του 6,00), ο ΜΦ δεν
λαμβάνει ΔΜΣ αλλά Πιστοποιητικό Παρακολούθησης
του ΠΜΣ, όπου αναγράφονται τα μαθήματα ή άλλες εκπαιδευτικές δραστηριότητες που περάτωσε επιτυχώς,
καθώς και οι μονάδες ECTS και η βαθμολογία καθεμίας.
Οι διδάσκοντες καταθέτουν τη βαθμολογία των μαθημάτων στη Γραμματεία του ΠΜΣ εντός δύο (2) εβδο-
μάδων από τη λήξη της εξεταστικής περιόδου. Επίσης
με ευθύνη των διδασκόντων φυλάσσονται τα τεκμήρια
με βάση τα οποία έγινε η βαθμολόγηση (π.χ. τα γραπτά
των ΜΦ ή εργασίες ή Τεχνικές Αναφορές ή άλλο τεκμήριο). Η Γραμματεία τηρεί αρχείο όλων των κατατεθεισών
βαθμολογιών στο Φοιτητολόγιο ΠΑΔΑ.
7.4 Προετοιμασία και υποστήριξη Μεταπτυχιακής Διπλωματικής Εργασίας
Καθ’ όλη τη διάρκεια των σπουδών, ο/η ΜΦ εκπονεί
έρευνα υπό την επίβλεψη μέλους ΔΕΠ, στο αντικείμενο
της Πρότασης Μεταπτυχιακής Έρευνας για την οποία
έγινε δεκτός/ή σε θέση του ΠΜΣ. Η επιβλεπόμενη έρευνα
μπορεί να εκπονηθεί είτε στο Εργαστήριο του ΠΑΔΑ που
την προκήρυξε, είτε σε εταιρία ή φορέα παραγωγής ή
υπηρεσιών ή Ερευνητικό Κέντρο που συνεργάζεται με
το Εργαστήριο αυτό, με συνεπίβλεψη και από τις δύο
πλευρές. Σε κάθε περίπτωση την ευθύνη απέναντι στο
ΠΜΣ ως επιβλέπον μέλος ΔΕΠ φέρει το μέλος από την
πλευρά του ΠΑΔΑ.
Στο τέλος του Γ’ εξαμήνου σπουδών, ο/η ΜΦ συγγράφει και καταθέτει τη ΜΔΕ, με τίτλο το θέμα που ανέλαβε
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
κατά την πρόσκληση εκδήλωσης ενδιαφέροντος και την
αντίστοιχη Ειδίκευση. Τροποποίηση του τίτλου, παραμένοντας εντός της ίδιας προκηρυχθείσας Ειδίκευσης, είναι
δυνατόν να γίνει μετά από αιτιολογημένη αίτηση του επιβλέποντος μέλους ΔΕΠ και απόφαση της ΣΕ, ώστε ο νέος
τίτλος να περιγράφει ορθότερα το τελικό περιεχόμενο
της ΜΔΕ. Η αίτηση κατατίθεται με την ολοκλήρωση της
ΜΔΕ, μαζί με την αίτηση του/της ΜΦ για εξέτασή της.
Η γλώσσα συγγραφής της ΜΔΕ είναι η ελληνική. Η
ΜΔΕ δύναται να συγγραφεί εναλλακτικά στην αγγλική
γλώσσα, με απλή αίτηση του ΜΦ στη Γραμματεία που
συνυπογράφει το επιβλέπον μέλος ΔΕΠ και εγκρίνει η ΣΕ.
Σε κάθε περίπτωση, ο τίτλος, το εξώφυλλο, η εκτεταμένη
περίληψη και οι λέξεις-κλειδιά περιλαμβάνονται και στις
δύο γλώσσες.
Για να εγκριθεί η ΜΔΕ, ο ΜΦ οφείλει να την υποστηρίξει προφορικά και δημόσια, ενώπιον της τριμελούς
εξεταστικής επιτροπής.
Η ΜΔΕ είναι ατομική. Οι ΜΔΕ θα πρέπει να αποτελούνται από κείμενο περίπου 20.000 λέξεων και να συνο-
δεύονται από παρουσίαση σε ψηφιακή μορφή. Σε περίπτωση που στο πλαίσιο εκπόνησης της ΜΔΕ αναπτυχθεί
πρωτότυπο οπτικοακουστικό υλικό ή/και λογισμικό ή/
και ψηφιακή εφαρμογή, το κείμενο τεκμηρίωσης είναι
δυνατό να περιοριστεί στις 10.000 λέξεις περίπου.
Για την εκπόνηση της ΜΔΕ πρέπει να τηρηθεί με συνέπεια το χρονοδιάγραμμα που έχει συμφωνηθεί με το
επιβλέπον μέλος ΔΕΠ.
Οι ΜΔΕ πρέπει να παραδίδονται μέσα στις προβλεπόμενες προθεσμίες κάθε εξεταστικής περιόδου, οι οποίες
ανακοινώνονται εγκαίρως από τη Γραμματεία. Παράταση
δίνεται από τη ΣΕ κατόπιν αιτήσεως του/της ΜΦ, μόνο
σε εξαιρετικές περιπτώσεις, ιδίως για λόγους υγείας. Οι
παρατάσεις χορηγούνται μόνο για ακέραιο ακαδημαϊκό
εξάμηνο.
Οι ΜΦ οφείλουν να καταθέσουν την ΜΔΕ στη Γραμματεία του ΠΜΣ και να αιτηθούν την εξέτασή της, με τη
σύμφωνη γνώμη (προσυπογραφή στο Έντυπο Κατάθεσης ΜΔΕ για Εξέταση) του επιβλέποντος μέλους ΔΕΠ.
Συγκεκριμένα, η ΜΔΕ κατατίθεται σε ένα (1) εκτυπωμένο
και δεμένο αντίτυπο και ένα (1) αντίγραφο σε ψηφιακή
μορφή. Η εργασία πρέπει να είναι δακτυλογραφημένη
με γραμματοσειρά μεγέθους 12, με διάστιχο 1,5 γραμμή,
σε σελίδες μεγέθους Α4. Στο εξώφυλλο πρέπει να αναφέρονται το Ίδρυμα, η Σχολή και το Τμήμα, το όνομα του
ΠΜΣ, το όνομα του/της ΜΦ, το όνομα του επιβλέποντος
μέλους ΔΕΠ, η Ειδίκευση και ο τίτλος της ΜΔΕ, καθώς και
το ακαδημαϊκό έτος. Το εξώφυλλο πρέπει να περιλαμβάνεται στην ελληνική και στην αγγλική γλώσσα. Η ΜΔΕ
πρέπει να συνοδεύεται υποχρεωτικά από περίληψη 300400 λέξεων στα ελληνικά και στα αγγλικά, καθώς και από
4-6 λέξεις-κλειδιά και στις δύο γλώσσες. Με ευθύνη της
ΣΕ διαμορφώνεται και αναρτάται στην ιστοσελίδα του
ΠΜΣ σχετικό πρότυπο (template) για τη μορφοποίηση
της ΜΔΕ για λόγους ομοιομορφίας.
Η ΜΔΕ εξετάζεται από την τριμελή εξεταστική επιτροπή που ορίστηκε με την ανάθεση της επίβλεψης, με
προφορική δημόσια υποστήριξη της εργασίας. Ο τόπος
και ο χρόνος της υποστήριξης ανακοινώνονται εγκαίρως
από τη Γραμματεία.
Η τριμελής επιτροπή μπορεί να είτε να κάνει δεκτή και
να βαθμολογήσει την ΜΔΕ, είτε να ζητήσει διόρθωση της
ΜΔΕ είτε τέλος να την απορρίψει.
• Στην πρώτη περίπτωση, η βαθμολόγηση της ΜΔΕ
γίνεται από την τριμελή εξεταστική επιτροπή σε ειδικό
έντυπο βαθμολόγιο που κατατίθεται στη Γραμματεία
αμέσως μετά την εξέταση, με ευθύνη του επιβλέποντος
μέλους ΔΕΠ.
• Στη δεύτερη περίπτωση, ορίζεται επανεξέταση της
διορθωμένης εργασίας, με την ίδια διαδικασία όπως και
η αρχική εξέταση.
• Στην τρίτη περίπτωση, στον/στην ΜΦ δίνεται μόνο
Πιστοποιητικό Παρακολούθησης του ΠΜΣ, όπου αναγράφονται όλα τα μαθήματα, οι βαθμοί και οι μονάδες
ECTS στα οποία έχει επιτύχει, αλλά όχι ο μεταπτυχιακός
τίτλος.
Εφόσον εγκριθούν από την τριμελή εξεταστική επιτροπή και βαθμολογηθούν, οι ΜΔΕ αναρτώνται υπο-
χρεωτικά σε ψηφιακή μορφή και με ευθύνη του/της
ΜΦ και του επιβλέποντος (α) στον διαδικτυακό τόπο
του Τμήματος, σε επίπεδο τίτλου και περίληψης στην
ελληνική και αγγλική γλώσσα, και (β) στο Ιδρυματικό
Αποθετήριο Μεταπτυχιακών Διπλωματικών Εργασιών
και Διδακτορικών Διατριβών του Πανεπιστημίου Δυτικής
Αττικής, σε επίπεδο πλήρους κειμένου. Η ανάρτηση είναι
προαπαιτούμενο για την αποφοίτηση.
7.5 Αποφυγή αντιγραφής και λογοκλοπής
Καταθέτοντας οποιαδήποτε εργασία (ΜΔΕ ή άλλη εργασία επιμέρους μαθήματος), ο/η ΜΦ πρέπει να αναφέ-
ρεται ρητά στις πηγές που έχει χρησιμοποιήσει και να
διαφοροποιεί με εισαγωγικά τα αποσπάσματα κειμένου
που προέρχονται από άλλες πηγές. Τα αποσπάσματα
αυτά δεν μπορεί να υπερβαίνουν το 20% του συνολικού
κειμένου εξαιρουμένων των εξωφύλλων και των βιβλιογραφικών αναφορών. Τα ανωτέρω ελέγχονται από το
επιβλέπον μέλος ΔΕΠ μέσω του ψηφιακού εργαλείου
που υιοθετεί για το σκοπό αυτό το ΠΑΔΑ (Turnitin ή άλλο
ανάλογο) και το ποσοστό ομοιότητας με ήδη δημοσιευμένα κείμενα κοινοποιείται από το επιβλέπον μέλος ΔΕΠ
στα υπόλοιπα μέλη της τριμελούς. Η αντιγραφή και η
λογοκλοπή θεωρούνται σοβαρά ακαδημαϊκά παραπτώματα. Με τον όρο λογοκλοπή εννοείται:
• οικειοποίηση ή χρήση της εργασίας ή τμημάτων εργασίας άλλων (δημοσιευμένης ή μη) χωρίς τη δέουσα
αναφορά,
• επανάληψη μέρους εργασίας, η οποία είχε κατατεθεί
από τον/την υποψήφιο/-α στο παρελθόν σε άλλο πλαίσιο
και είχε αξιολογηθεί, χωρίς αυτό να προσδιορίζεται και
να γνωστοποιείται ρητά,
• παράθεση οποιουδήποτε υλικού τεκμηρίωσης, χωρίς
σχετική αναφορά στην πηγή.
Στις παραπάνω περιπτώσεις, και ύστερα από αιτιολογημένη εισήγηση της ΣΕ, η Συνέλευση μπορεί να απο-
φασίσει τη διαγραφή του/της ΜΦ. Στη περίπτωση αυτή,
στον/στην ΜΦ δίνεται Πιστοποιητικό Παρακολούθησης
του ΠΜΣ, όπου αναγράφονται όλα τα μαθήματα, οι βαθμοί και οι μονάδες ECTS στα οποία έχει επιτύχει.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
Άρθρο 8
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
8.1 Υποστήριξη των ΜΦ - Ακαδημαϊκοί Σύμβουλοι Σύμβουλοι ΦμεΑ
Οι ΜΦ έχουν όλα τα δικαιώματα και τις παροχές που
προβλέπονται για τους/τις φοιτητές/τριες του Α’ κύκλου
σπουδών, πλην του δικαιώματος παροχής δωρεάν διδακτικών συγγραμμάτων. Το Τμήμα και το ΠΑΔΑ υποχρε-
ούνται να εξασφαλίσουν στους/στις ΜΦ με αναπηρία ή/
και ειδικές ανάγκες προσβασιμότητα στα προτεινόμενα
συγγράμματα και τη διδασκαλία. Ειδικότερα το ρόλο του
Ακαδημαϊκού Συμβούλου για κάθε ΜΦ αναλαμβάνει το
επιβλέπον μέλος ΔΕΠ, ενώ το ρόλο του Συμβούλου ΦμεΑ
διατηρεί το μέλος ΔΕΠ που έχει αναλάβει τον ίδιο ρόλο
για τους/τις προπτυχιακούς/ές φοιτητές/τριες.
8.2 Ενημέρωση - Συμμετοχή
Οι ΜΦ προσκαλούνται να συμμετέχουν σε κάθε δράση ή εκδήλωση του ΠΜΣ, του Τμήματος, της Σχολής και
του ΠΑΔΑ που μπορεί να τους/τις ενδιαφέρει ή/και να
υποστηρίζει τις σπουδές τους. Ειδικότερα προσκαλούνται να παρακολουθούν σεμινάρια ερευνητικών ομάδων,
συζητήσεις βιβλιογραφικής ενημέρωσης, επισκέψεις εργαστηρίων, συνέδρια/ημερίδες με γνωστικό αντικείμενο
συναφές με αυτό του ΠΜΣ, διαλέξεις ή άλλες επιστημονικές εκδηλώσεις.
8.3 Τέλη φοίτησης
Το ΠΜΣ προσφέρεται χωρίς τέλη φοίτησης.
8.4 Αξιολόγηση του ΠΜΣ και των διδασκόντων από
τους/τις ΜΦ
Στο τέλος κάθε ακαδημαϊκού εξαμήνου πραγματοποιείται αξιολόγηση κάθε μαθήματος ή άλλης εκπαιδευτικής
δραστηριότητας και κάθε διδάσκοντος από τους/τις ΜΦ,
σύμφωνα με την ισχύουσα νομοθεσία, τον Εσωτερικό
Κανονισμό του ΠΑΔΑ και τις διαδικασίες της ΜΟΔΙΠ του
ΠΑΔΑ. Τα αποτελέσματα της αξιολόγησης κοινοποιούνται άμεσα και εμπιστευτικά σε κάθε διδάσκοντα/ουσα.
Τα στατιστικά στοιχεία της αξιολόγησης, χωρίς ονόματα
ή άλλα διακριτικά στοιχεία, κοινοποιούνται σε όλα τα
μέλη της Συνέλευσης του Τμήματος εντός του επομένου
ακαδημαϊκού εξαμήνου (βλ. και Άρθρο 10).
8.5 Επικουρικό Διδακτικό Έργο - Υποτροφίες
Το ΠΜΣ δύναται να αναθέσει σε ΜΦ επικουρικό διδακτικό έργο, στο πλαίσιο ιδίως των Εργαστηρίων του
Προπτυχιακού Προγράμματος Σπουδών του Τμήματος,
με σύμβαση και ωριαία αντιμισθία, έως και 10 ώρες/
εβδομάδα, ανάλογα με τις οικονομικές δυνατότητες του
ΠΜΣ, του Τμήματος και του ΠΑΔΑ. Στην περίπτωση αυτή
η ΣΕ προχωρά σε πρόσκληση εκδήλωσης ενδιαφέροντος
και διαδικασία αξιολόγησης των ενδιαφερομένων ΜΦ. Η
επιλογή, η ανάθεση και η αξιολόγηση του παρεχόμενου
επικουρικού έργου γίνονται από τη Συνέλευση Τμήματος
με εισήγηση της ΣΕ.
Το ΠΜΣ δύναται να παρέχει υποτροφίες αριστείας,
ανάλογα με τις οικονομικές δυνατότητες του ΠΜΣ και
του Τμήματος κατ’ έτος, έπειτα από εισήγηση της ΣΕ και
απόφαση της Συνέλευσης Τμήματος σύμφωνα με το άρθρο 14 του Πρότυπου Κανονισμού Σπουδών του Πα.Δ.Α.
(B 4861/2023). Οι υποτροφίες αριστείας δίνονται μόνο
σε ΜΦ που δεν έχουν αιτηθεί και λάβει παρατάσεις του
χρόνου σπουδών.
8.6 Συμμετοχή στο πρόγραμμα ERASMUS
Στο πλαίσιο του προγράμματος LLP ERASMUS, οι ΜΦ
δύνανται να μεταβούν σε ομοταγές ίδρυμα ή αναγνωρισμένο Ερευνητικό Κέντρο του εξωτερικού, μετά την
επιτυχή ολοκλήρωση του Α ακαδημαϊκού εξαμήνου και
για χρονικό διάστημα το πολύ ενός ακαδημαϊκού εξαμήνου. Το ΠΜΣ δέχεται επίσης φοιτητές από αλλοδαπά
ομοταγή Ιδρύματα και ΠΜΣ, στο πλαίσιο του προγράμματος LLP ERASMUS.
8.7 Αποφοίτηση - Καθομολόγηση Αποφοίτων
Η καθομολόγηση των αποφοίτων γίνεται σε χώρο του
Πανεπιστημίου, παρουσία του Διευθυντή του ΠΜΣ, του
Προέδρου του Τμήματος ή του Αναπληρωτή του, του
Κοσμήτορα της Σχολής ή του Αναπληρωτή του και εκπροσώπου του Πρυτάνεως εάν είναι εφικτό. Οι λοιπές
λεπτομέρειες της τελετής καθομολόγησης καθορίζονται
με απόφαση του Πανεπιστημίου για όλα τα ΠΜΣ.
Δίπλωμα Μεταπτυχιακών Σπουδών (ΔΜΣ) δεν απονέμεται σε ΜΦ των οποίων ο τίτλος σπουδών πρώτου κύ-
κλου από ίδρυμα της αλλοδαπής δεν έχει αναγνωριστεί
από το Διεπιστημονικό Οργανισμό Αναγνώρισης Τίτλων
Ακαδημαϊκών και Πληροφόρησης (ΔΟΑΤΑΠ), σύμφωνα
με την ισχύουσα νομοθεσία.
Μαζί με το ΔΜΣ, οι ΜΦ παραλαμβάνουν αυτομάτως
και χωρίς ειδική αίτησή τους το Παράρτημα Διπλώματος
στην ελληνική και στην αγγλική γλώσσα.
8.8 Διαγραφή ΜΦ
Η Συνέλευση του Τμήματος δύναται να αποφασίσει τη
διαγραφή μεταπτυχιακών φοιτητών (ΜΦ)
1. είτε κατόπιν αιτήσεως τους,
2. είτε μετά από ειδικά αιτιολογημένη εισήγηση της ΣΕ,
εάν ισχύει τουλάχιστον ένας από τους παρακάτω λόγους:
• έχουν υπερβεί τη μέγιστη επιτρεπόμενη διάρκεια φοίτησης στο ΠΜΣ, όπως ορίζεται στον παρόντα Κανονισμό
Σπουδών, είτε λόγω αποχής από τις δραστηριότητες του
ΠΜΣ είτε λόγω αποτυχιών στα μαθήματα ή τις λοιπές
υποχρεώσεις του ΠΜΣ, κατά τρόπο ώστε να μην είναι
δυνατή η ολοκλήρωση του ΠΜΣ εντός της μέγιστης επιτρεπόμενης διάρκειας φοίτησης,
• έχουν παραβιάσει τις κείμενες διατάξεις (νομοθεσία,
Εσωτερικός Κανονισμός ΠΑΔΑ, Κανονισμός Μεταπτυχιακών Σπουδών ΠΜΣ) όσον αφορά σε πειθαρχικά πα-
ραπτώματα, όπως αυτό διαπιστώνεται από τα αρμόδια
πειθαρχικά όργανα,
• έχουν υποπέσει σε παράπτωμα που εμπίπτει στο δίκαιο περί πνευματικής ιδιοκτησίας (ν. 2121/1993) κατά
τη συγγραφή των εργασιών ή της ΜΔΕ τους, όπως αυτό
διαπιστώνεται από τα αρμόδια πειθαρχικά όργανα (βλπ
άρθρο 7.5 παρόντος Κανονισμού).
Στην περίπτωση της διαγραφής εκδίδεται Πιστοποιητικό Παρακολούθησης με τα μαθήματα του ΠΜΣ και τις
πιστωτικές μονάδες ECTS που ο/η διαγραφόμενος/η ΜΦ
έχει ενδεχομένως ολοκληρώσει επιτυχώς μέχρι εκείνη
τη στιγμή.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
Άρθρο 9
ΥΠΟΔΟΜΗ ΠΜΣ
9.1 Υποδομές - Εργαστήρια - Βιβλιοθήκες
Για την εύρυθμη λειτουργία του ΠΜΣ διατίθενται οι
χώροι διδασκαλίας και εργαστηρίων του Τμήματος Ηλεκτρολόγων και Ηλεκτρονικών Μηχανικών του ΠΑΔΑ και
δίνεται πρόσβαση στις έντυπες και ηλεκτρονικές πηγές
της Βιβλιοθήκης του Ιδρύματος. Ειδικότερα χρησιμοποιούνται τα παρακάτω Πανεπιστημιακά Εργαστήρια
του Τμήματος, όπως έχουν αυτή τη στιγμή ή όπως θα
διαμορφωθούν από τα αρμόδια όργανα κατά τη διάρκεια της λειτουργίας του ΠΜΣ:
1. Εργαστήριο Ηλεκτρικών Κυκλωμάτων και Μετρήσεων Ηλεκτρικής Ισχύος
2. Εργαστήριο Υψηλών Τάσεων και Ενεργειακών Συστημάτων
3. Εργαστήριο Κτιριακών και Βιομηχανικών Ενεργειακών Συστημάτων
4. Εργαστήριο Τεχνολογιών Ηλεκτρονικής και Υπολογιστών
5. Εργαστήριο Ασύρματων-Οπτικών Διατάξεων και
Δικτύων Επικοινωνιών
6. Εργαστήριο Ευφυών Τεχνολογιών, Α.Π.Ε. και Ποιότητος
7. Εργαστήριο Ηλεκτρονικών Διατάξεων και Υλικών
8. Εργαστήριο Τηλεπικοινωνιών και Επεξεργασίας
Σήματος
9. Εργαστήριο Μικροσυστημάτων, Αισθητήρων, Ενσωματωμένων Διατάξεων και Αυτοματισμού
10. Εργαστήριο Εφαρμογών και Συστημάτων Εξοικονόμησης Ενέργειας
11. Εργαστήριο Δικτύων και Υπηρεσιών Υπολογιστών.
Οι χώροι και ο εξοπλισμός των Εργαστηρίων αυτών τίθενται στη διάθεση των ΜΦ με επίβλεψη από το αρμόδιο
για τον κάθε χώρο εκπαιδευτικό προσωπικό και σύμφωνα με τον Κανονισμό Λειτουργίας του κάθε Εργαστηρίου.
9.2 Κόστος λειτουργίας
Το ΠΜΣ προσφέρεται χωρίς τέλη φοίτησης. Η κάλυψη
του κόστους λειτουργίας του ΠΜΣ μπορεί να προέρχεται από τα Πανεπιστημιακά Εργαστήρια του Τμήματος,
καθώς και από εναλλακτικές πηγές όπως:
α) δωρεές, χορηγίες και πάσης φύσεως οικονομικές
ενισχύσεις,
β) κληροδοτήματα,
γ) πόρους από ερευνητικά έργα ή προγράμματα,
δ) ιδίους πόρους του ΠΑΔΑ, και
ε) τον κρατικό προϋπολογισμό ή το πρόγραμμα δημοσίων επενδύσεων.
9.3 Απολογισμός
Κατά τη λήξη της θητείας της ΣΕ, με ευθύνη του απερχόμενου Διευθυντή, συντάσσεται αναλυτικός απολογι-
σμός του ερευνητικού και εκπαιδευτικού έργου και των
λοιπών δραστηριοτήτων του ΠΜΣ, ο οποίος κατατίθεται
στη Συνέλευση του Τμήματος.
Άρθρο 10
ΑΞΙΟΛΟΓΗΣΗ ΤΟΥ ΠΜΣ
10.1 Εσωτερική Αξιολόγηση του ΠΜΣ
Η αξιολόγηση μαθημάτων και διδασκόντων του ΠΜΣ
γίνεται σύμφωνα με την εκάστοτε ισχύουσα περί αξιολόγησης ΠΜΣ νομοθεσία, καθώς και τον Κανονισμό
Λειτουργίας του ΠΜΣ, τον Εσωτερικό Κανονισμό Λειτουργίας του Πανεπιστημίου Δυτικής Αττικής και τις
ειδικότερες διαδικασίες της ΜΟΔΙΠ ΠΑΔΑ.
1. Τα πλήρη αποτελέσματα κοινοποιούνται εμπιστευτικά στον κάθε διδάσκοντα για το μάθημά του. Τα στα-
τιστικά αποτελέσματα της επεξεργασίας (απαλλαγμένα
από προσωπικά στοιχεία, κατάταξη ή χαρακτηρισμούς)
κοινοποιούνται από τη ΜΟΔΙΠ στον Διευθυντή του ΠΜΣ
και τη ΣΕ.
2. Η ΣΕ συντάσσει την Ετήσια Έκθεση Εσωτερικής
Αξιολόγησης του ΠΜΣ, τυπικά μετά την ολοκλήρωση
της εξεταστικής περιόδου Σεπτεμβρίου. Η έκθεση καθώς και τα στατιστικά αποτελέσματα της επεξεργασίας
(απαλλαγμένα από προσωπικά στοιχεία, κατάταξη ή χαρακτηρισμούς) κοινοποιούνται από τη ΣΕ στα μέλη της
Συνέλευσης, τους λοιπούς διδάσκοντες του ΠΜΣ, τους
φοιτητές και την Επιτροπή Μεταπτυχιακών Σπουδών
του ιδρύματος.
3. Επιπρόσθετα η ΣΕ συνεδριάζει και αποφασίζει για
τα μέτρα ή τις δράσεις που πρέπει να αναληφθούν για
την αντιμετώπιση των προβλημάτων που ενδεχομένως
εντοπίστηκαν κατά την αξιολόγηση, τα οποία και εισηγείται προς τη Συνέλευση.
10.2 Εξωτερική Αξιολόγηση του ΠΜΣ
Η εξωτερική αξιολόγηση και πιστοποίηση του ΠΜΣ
διενεργείται σύμφωνα με την εκάστοτε ισχύουσα νομοθεσία και τις προβλεπόμενες από την ΕΘΑΑΕ διαδικασίες
και έντυπα.
Άρθρο 11
ΙΣΤΟΣΕΛΙΔΑ ΤΟΥ Π.Μ.Σ
Το Π.Μ.Σ. έχει την ιστοσελίδα του, στην ελληνική και
αγγλική γλώσσα. Η επίσημη ιστοσελίδα του Π.Μ.Σ. ενημερώνεται διαρκώς και περιέχει όλες τις πληροφορίες και
ανακοινώσεις του προγράμματος και αποτελεί τον επίσημο χώρο ενημέρωσης των φοιτητών και φοιτητριών.
Άρθρο 12
ΛΟΙΠΈΣ ΔΙΑΤΆΞΕΙΣ
Οι μεταπτυχιακοί φοιτητές οι οποίοι στις 31/8/2025
δεν έχουν αποφοιτήσει ή δεν έχουν διαγραφεί από το
Π.Μ.Σ. με τίτλο «Ηλεκτρικές και Ηλεκτρονικές Επιστήμες
μέσω Έρευνας» (Β’ 2694/2018), εντάσσονται αυτοδίκαια
στο νέο ΠΜΣ την 1η Σεπτεμβρίου 2025. Οι φοιτητές αυτοί ολοκληρώνουν τις σπουδές τους στο νέο ΠΜΣ σύμ-
φωνα με τον κανονισμό του. Η διαδικασία αντιστοίχισης
και χρονικών περιορισμών ολοκλήρωσης των σπουδών
καθορίζονται από την Συνέλευση Τμήματος μετά από
εισήγηση της Συντονιστικής Επιτροπής.
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία ή τον παρόντα
Κανονισμό, θα αντιμετωπιστεί με αποφάσεις των αρμοδίων οργάνων και όπου απαιτείται με τροποποίηση
του Κανονισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
ΠΑΡΑΡΤΗΜΑ Ι
ΠΕΡΙΓΡΑΦΗ ΤΩΝ ΠΡΟΣΦΕΡΟΜΕΝΩΝ ΜΑΘΗΜΑΤΩΝ
α/α
Τίτλος (ελληνικά)
Περιγραφή περιεχομένου
Τίτλος (αγγλικά)
Α.01
Μεθοδολογία
Έρευνας και
Επιστημονική
Συγγραφή
Research
Methodology
and Scientific
Writing
(α) Εισαγωγή στην ορολογία της έρευνας, βασική και εφαρμοσμένη έρευνα, θέματα
σχεδιασμού και υλοποίησης ερευνητικών δράσεων, παραγωγής υποστηρικτικού – επεξηγηματικού υλικού και διάχυσης/δημοσίευσης των αποτελεσμάτων. Ηθική της έρευ-
νας, πνευματικά δικαιώματα και αποφυγή λογοκλοπής. Διεθνές πλαίσιο δημοσίευσης
αποτελεσμάτων (περιοδικά, συνέδρια, ημερίδες), κύρος και εμβέλεια των πηγών και
μέσων δημοσίευσης, τρόποι πρόσβασης (συνδρομητικός, ανοικτός) σε δημοσιεύσεις,
θέματα αξιολόγησης δημοσιεύσεων και διαχείρισης εκδόσεων. Μέθοδοι βιβλιογραφικής
έρευνας με σύγχρονα διαδικτυακά εργαλεία. Μηχανισμοί αναζήτησης και αποδελτίωσης πληροφορίας. Τυποποιημένες μέθοδοι παρουσίασης της βιβλιογραφίας και των
αναφορών σε άρθρα (π.χ. Chicago, Harvard, APA, κ.α.).
(β) Μέθοδοι ποιοτικής και ποσοτικής έρευνας. Έρευνα πεδίου, έρευνα δράσης, μελέτη περίπτωσης. Βασικές έννοιες πληθυσμού, δείγματος, δειγματοληψίας, ακρίβειας,
αμεροληψίας, αξιοπιστίας. Στατιστική επεξεργασία ποσοτικών στοιχείων με χρήση
εργαλείων λογισμικού.
(γ) Συγγραφή τεχνικών κειμένων (αναφορών, άρθρων, περιλήψεων, παρουσιάσεων).
Δομή, περιεχόμενο, μορφοποίηση, ορολογία, γλώσσα, έκφραση. Εξάσκηση με παραδείγματα από το γνωστικό αντικείμενο του Τμήματος. Εργαλεία λογισμικού για συγγραφή
δημοσιεύσεων, μαθηματικών τύπων, πινάκων κλπ. (π.χ. Latex). Μηχανισμοί συνεργασίας,
σχολιασμού και διορθώσεων (collaborative editing, versioning and commenting).
Α.02
Επιστημονικοί
Υπολογισμοί
και Μαθηματική
Μοντελοποίηση
Scientific
Computations
and
Mathematical
Modelling
Στόχος του μαθήματος θα είναι η κατανόηση βασικών μεθοδολογιών επιστημονικού
προγραμματισμού για την επίλυση μαθηματικών προβλημάτων και η επίλυσή τους με
τη χρήση των δυνατοτήτων που παρέχουν τα σύγχρονα περιβάλλοντα επιστημονικού
προγραμματισμού και όχι ο προγραμματισμός τους από το μηδέν. Ο φοιτητής, αφού
κατανοεί τη μαθηματική υπόσταση του προβλήματος που θα καλείται να επιλύσει, θα
μπορεί να καθορίζει τις παραμέτρους και να εφαρμόζει τα εργαλεία που του παρέχουν
τα σύγχρονα αυτά περιβάλλοντα.
• Ντετερμινιστικά και στοχαστικά μαθηματικά μοντέλα.
• Μαθηματική μοντελοποίηση με δυναμικά συστήματα και διαφορικές εξισώσεις.
• Αριθμητικοί και συμβολικοί υπολογισμοί σε υπολογιστή. Υπολογισμοί διπλής, τετραπλής και μεγαλύτερης ακρίβειας.
• Σημαντικότητα ελέγχου των σφαλμάτων αριθμητικών υπολογισμών στον υπολογιστή.
• Μεθοδολογίες Αριθμητικής Γραμμικής Άλγεβρας (λύση γραμμικών συστημάτων, υπολογισμός ιδιοτιμών, SVD).
• Αριθμητική Επίλυση Συνήθων Διαφορικών Εξισώσεων και Διαφορικών Εξισώσεων με
Μερικές Παραγώγους.
• Μεθοδολογίες παρεμβολής και Προσέγγισης επιστημονικών δεδομένων.
• Μεθοδολογίες Βελτιστοποίησης με ή χωρίς συνθήκες, Εύρεση ελαχίστων συναρτήσεων
κόστους με κλασσικούς ή διαφορο-εξελικτικούς αλγόριθμους.
• Μεθοδολογίες στατιστικής επεξεργασίας και ανάλυσης δεδομένων.
• Επίλυση μαθηματικών προβλημάτων σε περιβάλλοντα επιστημονικού προγραμματισμού (Matlab, Mathematica, Python, Fortran).
• Αναφορά σε παράλληλους υπολογισμούς.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
Α.03
Επιβλεπόμενη
Έρευνα Ι
Supervised
Research I
Η Επιβλεπόμενη Έρευνα Ι είναι το πρώτο μέρος της έρευνας στο επιλεγμένο θέμα έρευνας του/της μεταπτυχιακού/ής φοιτητή/τριας.
1. Τυπικά περιλαμβάνει βιβλιογραφική επισκόπηση της περιοχής ώστε ο/η φοιτητής/
τρια να γνωρίσει το πεδίο και να συγκρίνει, να αντιπαραβάλει και να εξετάσει κριτικά τις
διάφορες υπάρχουσες λύσεις/προσεγγίσεις, προσπαθώντας να διακρίνει ενδεχόμενο
κενό στη γνώση ή/και την τεχνολογία του πεδίου το οποίο αξίζει να αντιμετωπιστεί σε
μεταπτυχιακό επίπεδο.
2. Στη συνέχεια, ο/η φοιτητής/τρια αναλύει τα προβλήματα ή ερωτήματα που πηγάζουν
από το εντοπισμένο κενό, διατυπώνει επιστημονικές υποθέσεις και σχεδιάζει και οργανώνει μία πειραματική διαδικασία για να επιβεβαιώσει ή να απορρίψει τις υποθέσεις.
3. Μέχρι το τέλος του εξαμήνου, ο/η φοιτητής/τρια σταδιακά ολοκληρώνει μία αναλυτική
Τεχνική Αναφορά Ι, όπου καταγράφει όλη την πρόοδο που έχει κάνει στη διάρκεια του
εξαμήνου, καθώς και τον προγραμματισμό των ερευνητικών βημάτων για το επόμενο
εξάμηνο.
Η Τεχνική Αναφορά Ι συντάσσεται σύμφωνα με το οικείο πρότυπο, υποβάλλεται από
τον/την φοιτητή/τρια και παρουσιάζεται και υποστηρίζεται προφορικά από αυτόν/ην
στην τριμελή επιτροπή, η οποία και την βαθμολογεί.
Β.01
Δεοντολογία
και κανονιστικό
πλαίσιο των νεοαναδυόμενων
τεχνολογιών
Ethical and
legal issues
of emerging
technologies
Στόχος του μαθήματος είναι να διερευνήσει τις δεοντολογικές (ethical) και κανονιστικές (legal) επιπτώσεις των νεο-αναδυόμενων τεχνολογιών, συμπεριλαμβανομένης της
τεχνητής νοημοσύνης, της ρομποτικής, και του Διαδικτύου των Πραγμάτων. Οι μεταπτυχιακοί φοιτητές (ΜΦ) θα μάθουν να εντοπίζουν και να αναλύουν τα δεοντολογικά
και κανονιστικά ζητήματα που προκύπτουν κατά την ανάπτυξη και χρήση αυτών των
τεχνολογιών και να αναπτύσσουν στρατηγικές για την αντιμετώπισή τους. Το νέο σχέδιο
Οδηγίας της EE για την Τεχνητή Νοημοσύνη με την ονομασία «AI ACT» αναμένεται να
μπει σε εφαρμογή στο άμεσο μέλλον και να επιφέρει αλλαγές στον τρόπο ανάπτυξης
των νέων τεχνολογιών αλλά και νέες ευθύνες στους κατασκευαστές. Για παράδειγμα, με
βάση το πλαίσιο αυτό θα πρέπει πλέον να διασφαλίζεται η βεβαιότητα ότι τα ανθρώπινα
δικαιώματα δεν θα παραβιαστούν από το νέο λογισμικό ή/και το υλισμικό. Απαιτείται
λοιπόν ο μηχανικός να γνωρίζει και να κατανοεί τις κοινωνικές και νομικές ιδιαιτερότητες
του πεδίου στο οποίο θα επιδράσει το λογισμικό και υλισμικό του.
Το μάθημα χωρίζεται στις παρακάτω ενότητες που υπηρετούν τις βασικές αρχές των
δικαιωμάτων: Ανθρώπινη υπηρεσία και εποπτεία (Human agency and oversight), Τεχνική
ευρωστία και ασφάλεια (Technical robustness and safety), Απόρρητο και Διακυβέρνηση
Δεδομένων (Privacy and Data governance), Διαφάνεια (Transparency), Διαφορετικότητα,
μη διάκριση και δικαιοσύνη (Diversity, non-discrimination and fairness), Nόμιμη ηθική
ευρωστία (Lawful ethical robustness):
α) Εισαγωγή σε ηθικά και νομικά ζητήματα αναδυόμενων τεχνολογιών - Επισκόπηση
του μαθήματος και των στόχων του - Εισαγωγή στις ηθικές και νομικές επιπτώσεις των
αναδυόμενων τεχνολογιών.
β) Τεχνητή Νοημοσύνη - Επισκόπηση της τεχνητής νοημοσύνης και των εφαρμογών
της. Ηθικά ζητήματα στην ανάπτυξη και ανάπτυξη της τεχνητής νοημοσύνης, συμπεριλαμβανομένης της μεροληψίας και της διαφάνειας - Νομικά ζητήματα που σχετίζονται
με την τεχνητή νοημοσύνη, συμπεριλαμβανομένης της ευθύνης και του απορρήτου
των δεδομένων.
γ) Το Διαδίκτυο των Πραγμάτων - Επισκόπηση του Διαδικτύου των πραγμάτων και των
εφαρμογών του - Ηθικά ζητήματα στο διαδίκτυο των πραγμάτων, συμπεριλαμβανομένου
του απορρήτου και της ασφάλειας - Νομικά ζητήματα που σχετίζονται με το διαδίκτυο
των πραγμάτων, συμπεριλαμβανόμενης της ιδιοκτησίας και της ευθύνης δεδομένων.
δ) Ρομποτική - Επισκόπηση της ρομποτικής και των εφαρμογών της - Ηθικά ζητήματα
στην ρομποτική, συμπεριλαμβανομένου του δικαιώματος στην εργασία - Ηθικά ζητήματα σχετιζόμενα με την αυτόνομη οδήγηση οχημάτων.
ε) Μελέτες περίπτωσης - Ανάλυση πραγματικών περιπτώσεων ηθικών και νομικών ζητημάτων σε αναδυόμενες τεχνολογίες - Συζήτηση στρατηγικών για την αντιμετώπιση
αυτών των θεμάτων
στ) Τελικές Παρουσιάσεις Μελετών - Οι ΜΦ θα παρουσιάσουν το τελικό τους έργο σε
ένα δεοντολογικό ή/και νομικό ζήτημα που σχετίζεται με μια αναδυόμενη τεχνολογία
της επιλογής τους.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
B.02
Επιβλεπόμενη
Έρευνα ΙΙ
Supervised
Research II
Η Επιβλεπόμενη Έρευνα ΙΙ είναι το δεύτερο μέρος της έρευνας στο επιλεγμένο θέμα
έρευνας του/της μεταπτυχιακού/ής φοιτητή/τριας.
1. Τυπικά το δεύτερο αυτό μέρος συνεχίζει την πορεία που χαράχθηκε στο πρώτο μέρος
(μάθημα A.03) και χτίζει πάνω στην πρόοδο που έγινε εκεί,
2. Ο/η φοιτητής/τρια προχωρά στην υλοποίηση του πειραματικού του πλάνου, συγκεντρώνει μετρήσεις ή δεδομένα που θα του/της επιτρέψουν να απαντήσει τα ερευνητικά
ερωτήματα,
3. Μέχρι το τέλος του εξαμήνου, ο/η φοιτητής/τρια σταδιακά ολοκληρώνει μία αναλυτική
Τεχνική Αναφορά ΙΙ, όπου καταγράφει όλη την πρόοδο που έχει κάνει στη διάρκεια του
εξαμήνου, καθώς και τον προγραμματισμό των ερευνητικών βημάτων για το επόμενο
εξάμηνο.
4. Η Τεχνική Αναφορά ΙΙ συντάσσεται σύμφωνα με το οικείο πρότυπο, υποβάλλεται από
τον/την φοιτητή/τρια και παρουσιάζεται και υποστηρίζεται προφορικά από αυτόν/ην
στην τριμελή επιτροπή, η οποία και την βαθμολογεί.
C.01
Μεταπτυχιακή
Διπλωματική
Εργασία
MSc Thesis
Η Μεταπτυχιακή Διπλωματική Εργασία (ΜΔΕ) είναι το τελικό αποτέλεσμα της έρευνας
πάνω στο επιλεγμένο θέμα μέσα στο ευρύτερο πεδίο του Ηλεκτρολόγου και Ηλεκτρονικού Μηχανικού. Το συγκεκριμένο θέμα επιλέγεται κατά την πρώτη εγγραφή του/
της φοιτητής/τριας στο ΠΜΣ και η έρευνα σ’ αυτό εκπονείται καθ’ όλη τη διάρκεια των
σπουδών, με επιστέγασμα την συγγραφή και υποστήριξη της ΜΔΕ.
Βασικός στόχος της ΜΔΕ είναι να οδηγήσει τους/τις φοιτητές/τριες να εμβαθύνουν σε
ένα ερευνητικό θέμα επιλογής τους εντός του ευρύτερου πεδίου του Ηλεκτρολόγου
και Ηλεκτρονικού Μηχανικού, να αναπτύξουν νέες προσεγγίσεις, μεθόδους, λύσεις ή
σχεδιάσεις και να συνεισφέρουν έτσι στην προαγωγή της επιστήμης και της τεχνολογίας
στο πεδίο αυτό. Μέσω της πορείας αυτής, οι φοιτητές/τριες σταδιακά κατακτούν το
state-of-the-art στην επιστήμη και την τεχνολογία του πεδίου.
Εξίσου σημαντικός στόχος είναι και η εισαγωγή και εξοικείωση των φοιτητών/τριών
με την ερευνητική μεθοδολογία και διαδικασία, η καλλιέργεια των επιστημονικών και
ερευνητικών ενδιαφερόντων τους, η εξοικείωση με τους κανόνες και την ηθική της
έρευνας και η ανάπτυξη των ερευνητικών δεξιοτήτων τους.
Μία τυπική ΜΔΕ περιλαμβάνει
• αρχικά την βιβλιογραφική επισκόπηση του πεδίου,
• τον καθορισμό των ερευνητικών ερωτημάτων τα οποία θα πρέπει να έχουν στοιχεία
καινοτομίας,
• θεωρητική μελέτη του υπό εξέταση ζητήματος και αποτελέσματα,
καθώς και – εάν προβλέπεται –
• πρακτική υλοποίηση ή κατασκευή πρωτοτύπου και μετρήσεις ή ανάλυση δεδομένων
ώστε να επαληθευθούν τα αποτελέσματα της θεωρητικής μελέτης.
Οι φοιτητές/τριες καθοδηγούνται να υιοθετούν και να υλοποιούν προσεκτικά επιλεγμένες μεθοδολογίες, ώστε να αντιμετωπίζουν και επιλύουν με συστηματικό τρόπο τα
εκάστοτε επιλεγμένα προβλήματα ή ερωτήματα.
Τα αποτελέσματα χρησιμοποιούνται ώστε να διατυπωθούν απαντήσεις στα ερευνητικά
ερωτήματα, ακολουθούμενες από συζήτηση και κριτική αποτίμηση της όλης ερευνητικής
μελέτης και από συμπεράσματα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1536/31.03.2025
C.02
Δημοσίευση
Αποτελεσμάτων
Έρευνας
Publication
of Research
Results
Το μάθημα C.02 «Δημοσίευση Αποτελεσμάτων Έρευνας» είναι υποχρέωση για την αποφοίτηση και όχι ένα κλασσικό μάθημα. Για το λόγο αυτό, δεν προσφέρει ECTS ούτε
και βαθμολογείται με βαθμό που να συνεισφέρει στον τελικό μέσο όρο βαθμολογίας
του διπλώματος. Το αποτέλεσμα είναι δυαδικής μορφής (NAI / OXI) και λειτουργεί ως
διακόπτης που επιτρέπει (ΝΑΙ) να προχωρήσει η διαδικασία υπολογισμού του τελικού
βαθμού διπλώματος με βάση τους βαθμούς όλων των υπολοίπων μαθημάτων που
έχουν προσφέρουν ECTS.
Όπως αναφέρεται και στον Κανονισμό Σπουδών του ΠΜΣ, η έρευνα που καταλήγει
στην ΜΔΕ ξεκινά από την πρώτη μέρα των σπουδών, εξελίσσεται κατά τη διάρκεια των
3 ακαδημαϊκών εξαμήνων του προγράμματος και ολοκληρώνεται με την απαιτούμενη
δημοσίευση των αποτελεσμάτων σε σχετικό περιοδικό ή πρακτικά συνεδρίου διεθνούς
αναγνωρισιμότητας, όπως κρίνεται κατάλληλο από το επιβλέπον μέλος ΔΕΠ.
Οι φοιτητές/τριες αναμένεται να εκπονήσουν πρωτότυπη έρευνα, δηλαδή έρευνα που
θα γεννήσει ή θα αξιοποιήσει νέα πληροφορία/δεδομένα (επιστημονικές μετρήσεις, δημοσιεύσεις ή άλλο υλικό) ή θα αναπτύξει καινοτόμες προσεγγίσεις ή λύσεις σε σύγκριση
με υπάρχουσες/συμβατικές. Τέτοιου τύπου έρευνα αναμένεται να παράγει δημοσιεύσιμα
αποτελέσματα. Η απαίτηση για τουλάχιστον μία δημοσίευση πριν την αποφοίτηση έχει
τεθεί ώστε να υποστηρίξει το γενικό στόχο του ΠΜΣ που είναι η ανάπτυξη προχωρημένων δεξιοτήτων στην έρευνα, στην έκφραση και την επικοινωνία, στην διατύπωση
επιστημονικών υποθέσεων και στην ερμηνεία και παρουσίαση των ερευνητικών αποτελεσμάτων.
Στους συγγραφείς της δημοσίευσης περιλαμβάνονται οπωσδήποτε ο/η φοιτητής/τρια
και το επιβλέπον μέλος ΔΕΠ και ενδεχομένως άλλοι ερευνητές που έχουν συνεισφέρει
στην έρευνα, όπως κρίνεται από το επιβλέπον μέλος ΔΕΠ. Αποδεκτές είναι οι δημοσιεύσεις σε διεθνή επιστημονικά περιοδικά με κριτές ή διεθνή επιστημονικά συνέδρια με
κρίση στο πλήρες κείμενο. Οι πηγές των δημοσιεύσεων πρέπει να είναι προσβάσιμες και
διεθνώς αναγνωρίσιμες (να αποδελτιώνονται στα Web of Science, Scopus, PubMed ή
ανάλογης ποιότητας βάσεις). Για την κάλυψη της υποχρέωσης δημοσίευσης, απαιτείται
να κατατεθεί στη Γραμματεία του ΠΜΣ από το επιβλέπον μέλος ΔΕΠ είτε ένα αντίγραφο
της δημοσίευσης είτε ένα αντίγραφο της υποβληθείσας προς δημοσίευση εργασίας μαζί
με την επιστολή αποδοχής της μετά από κρίση.
C.03
Σεμινάριο Ηλεκτρολόγου και
Ηλεκτρονικού
Μηχανικού
Seminar on
Electrical and
Electronics
Engineering
Το μάθημα C.03 «Σεμινάριο Ηλεκτρολόγου και Ηλεκτρονικού Μηχανικού» είναι υποχρέωση για την αποφοίτηση και όχι ένα κλασσικό μάθημα. Για το λόγο αυτό, δεν προ-
σφέρει ECTS ούτε και βαθμολογείται με βαθμό που να συνεισφέρει στον τελικό μέσο
όρο βαθμολογίας του διπλώματος. Το αποτέλεσμα είναι δυαδικής μορφής (NAI / OXI)
και λειτουργεί ως διακόπτης που επιτρέπει (ΝΑΙ) να προχωρήσει η διαδικασία υπολογισμού του τελικού βαθμού διπλώματος με βάση τους βαθμούς όλων των υπολοίπων
μαθημάτων που έχουν προσφέρουν ECTS.
Όπως αναφέρεται και στον Κανονισμό Σπουδών του ΠΜΣ, για την πολύπλευρη καλλιέργεια της προσωπικότητας και των προσόντων και την ενημέρωση και ευαισθητοποίηση
των ΜΦ σε σύγχρονα θέματα επιστημονικής, επαγγελματικής αλλά και κοινωνικής
φύσης, το ΠΜΣ προσφέρει ένα οργανωμένο πρόγραμμα διαλέξεων που ανανεώνεται
κάθε χρόνο και ανακοινώνεται με την εγγραφή των νέων ΜΦ.
Οι ΜΦ υποχρεούνται να παρακολουθήσουν το σεμινάριο προκειμένου να αποφοιτήσουν. Την κάλυψη της υποχρέωσης βεβαιώνει ο επιβλέπων το σεμιναριακό μάθημα
C.03 καθηγητής, καταθέτοντας για τον κάθε ΜΦ βαθμολογία του τύπου ΝΑΙ / ΟΧΙ στο
τέλος του εξαμήνου.
Η απόφαση αυτή να δημοσιευθεί στην Εφημερίδα της Κυβερνήσεως.
Αιγάλεω, 17 Μαρτίου 2025
Ο Πρύτανης κ.α.α.
Ο Αντιπρύτανης
Έρευνας, Καινοτομίας και Δια Βίου Μάθησης
ΠΕΤΡΟΣ ΚΑΛΑΝΤΩΝΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201536.pdf | Tokens: 66887]